title: Kartessi

text: Menetelmä oli hyvin tehokas nimenomaan elävää voimaa vastaan; vasta brittiläisen eversti Henry Shrapnelin (1761-1842) keksimä srapnelli, jota kokeiltiin ensi kerran Waterloon taistelussa, syrjäytti kartessin. Viimeisen kerran jo vanhahtavia kartessiammuksia käytettiin Yhdysvaltain sisällissodassa.


title: Kartessi

text: Sana kartessi juontuu ranskan sanasta "cartouche", joka puolestaan pohjautuu italian panosta tarkoittavaan sanaan "cartuccia". Pyöreillä lyijykuulilla täytetty, kummastakin päästä suljettu lieriö voitiin valmistaa useasta aineesta. Varhaisin tyyppi oli kangaspussikartessi, jossa pitkulaisen pussin täytteenä oli sekä ruuti että pienet kuulat. Peltilieriökartessissa materiaalina oli metalli. Lieriö voitiin valmistaa myös pahvista. Ennen kartessien käyttöönottoa tykit ladattiin ruudilla ja irrallisilla rautakappaleilla kuten nauloilla ja kuulilla, ja ammuttiin raehaulilaukauksena.


title: Kartessi

text: Kartesseja käytettiin alle 300 metrin etäisyydellä olevia eläviä maaleja vastaan. Kartessin ampuminen on rinnastettavissa haulikolla ampumiseen. Kartessina voidaan ampua myös aikasytyttimellä varustettuja kranaatteja. Tällöin sopivan mallinen kranaatti aikautetaan niin, että se räjähtää lähellä tykin putken suuta.


Kannettavien tietokoneiden osoituslaitteet ovat erityisesti kannettavien tietokoneiden näytöllä olevien kohteiden osoitukseen ja valintaan käytettäviä välineitä.


title: Kannettavien tietokoneiden osoituslaitteet

text: Kannettava tietokone on mikrotietokone, joka on suunniteltu helposti paikasta toiseen kuljetettavaksi. Kannettavat tietokoneet ovat käteviä silloin, kun tietokonetta halutaan käyttää helposti eri paikoissa ja tietokoneiden sisältämän tiedon ja ohjelmien halutaan olevan saatavilla paikasta riippumatta. Kannettavia tietokoneita hankitaan nykyisin myös usein korvaamaan vanha tilaa vievä pöytäkone, eikä siirrettävyys sinänsä aina ole päällimmäinen kriteeri kannettavan tietokoneen hankinnalle.


text:
Tietokoneen osoituslaite on näytöllä olevien kohteiden osoitukseen ja valintaan käytettävä väline. Yleensä osoituslaitteella liikutellaan hiiren osoitinta, mutta osoitus ja valinta saatetaan tehdä myös suoraan koskettamalla valittavaa kohdetta osoitinvälineellä.
Kannettavien tietokoneiden erityinen käyttötapa verrattuna työasemakoneisiin (siirrettävyys, mahdollisuus pitää sylissä ja käyttää muualla kuin tasaisella pinnalla) asettaa joitain rajoitteita osoituslaitteille. Perinteistä hiirtä ei voi käyttää muualla kuin tasaisella pinnalla, ja toisaalta taas ergonomialle ja käyttömukavuudelle asetetaan uusia haasteita, kun tietokoneiden ja osoitinlaitteiden käyttötilanteet vaihtelevat.
Toisaalta kannettava tietokone myös mahdollistaa joidenkin osoituslaitteiden käytön, jotka eivät ole yhtä käteviä ja käyttäjäystävällisiä työasemakoneissa.
Monet osoitinlaitteet ovat käytettävissä sekä pöytäkoneissa että kannettavissa tietokoneissa.


text: Yleisin osoituslaite tietokoneissa on hiiri, ja tämä on yleisin myös kannettavissa tietokoneissa. Kannettavissa tietokoneissa ei siirrettävyytensä takia yleensä ole mukana erillistä perinteistä hiirtä, vaan kannettavat tietokoneet on yleensä varustettu tappihiirellä ja/tai kosketukseen reagoivalla tasohiirellä. Kosketusnäyttöjä varten on vielä omat osoitinlaitteensa. Hieman tuntemattomampia hiiren kaltaisia osoituslaitteita ovat kynähiiri ja pallohiiri.


text:
Perinteistä hiirtä voi käyttää kannettavassa tietokoneessa yksinkertaisesti liittämällä sellainen tietokoneen sarja- tai USB-porttiin. Nykyisin käytössä olevat hiiret ovat pääsääntöisesti USB-porttiin liitettäviä, ja kuten tietokoneiden yleensäkin, voi kannettavan tietokoneen kanssa käytettävä hiiren tekniikka ja toimintatapa olla .
Erityisesti kannettavia tietokoneita varten on suunniteltu hieman normaalia pienempiä matkahiiriä, jotka on pienen kokonsa takia helpompi ottaa mukaan. Usein näissä hiirissä on myös kelattava hiiren johto, mutta muuten näiden hiirten toiminta on samanlaista kuin tavallisten pöytäkoneille suunniteltujen hiirtenkin.
Langatonta hiirtä kannettavan tietokoneen kanssa käytettäessä liitetään hiiren lähettämän signaalin vastaanottolaite tietokoneen USB-porttiin.
Perinteistä, alun perin pöytäkoneille suunniteltua hiirtä käytettäessä kannettava tietokone on sijoitettava pöydälle tai muulle tasaiselle ja kovalle pinnalle, koska perinteisen hiiren käyttö sylissä tai muualla epätasaisella alustalla on lähes mahdotonta.
Perinteisen hiiren kanssa ongelmana on myös hiiren ergonomia ja käytettävyys.


text:
Tappihiiri on erityisesti kannettaville tietokoneille soveltuva osoituslaite. Tappihiiri on näppäimistön keskelle, yleensä G-, B- ja H-näppäinten väliin sijoitettu tappi, jota ohjataan kevyesti etusormella painamalla ja ohjaamalla. Itse tappi ei liiku minnekään eikä siinä varsinaisesti ole liikkuvia osia.
Tappihiiri on suunniteltu alun perin IBM:n ThinkPad–malleihin.


text:
Tasohiiri on erityisesti kannettaville tietokoneille suunniteltu osoituslaite, jota käytetään liikuttelemalla sormea kannettavan tietokoneen etureunassa olevalla, kosketukseen reagoivalla tasolla.
Ensimmäinen tasohiiri on kehitetty Applen kannettavaan tietokoneeseen (MacKenzie, Scott et. al) ja sittemmin syöttölaite on siirtynyt muidenkin laitevalmistajien koneisiin.
Tasohiiri on samanlainen suhteelliseen sijaintiin/paikannukseen perustuva syöttölaite kuin perinteinen hiirikin, eli tietty käyttäjän tekemä liikemäärä hiirellä vastaa tiettyä liikemäärää näytöllä. Perinteisessä hiiressä liike tehdään liikuttamalla hiirilaitetta, mutta tasohiiressä itse laite ei liiku, vaan osoittimen paikannus näytöllä suhteutetaan sormen liikkeeseen ja sijaintiin tasohiiren pinnalla.
Kohteen valinta tehdään tasohiirellä joko perinteisen hiiren kanssa samantyyppisillä valintapainikkeilla, tai sitten napauttamalla tasohiiren pintaa sormella. Painikkeita käytetään yleensä etusormella, mutta joissain malleissa valintaan käytetään peukaloa. Painikkeiden käyttäminen on kuitenkin jossain määrin hankalaa, koska esimerkiksi raahatessa jotain näytöllä pitäisi samanaikaisesti sekä liikuttaa sormea tasohiiren pinnalla että painaa sormella valintapainiketta.
Tasohiiressä ongelmana on, että se ei anna juurikaan tuntopalautetta. Kehitteillä on tosin malleja, jotka antaisivat tavallista hiirtä matkivan tunteen hiiren painikkeen painamisesta ja vapauttamisesta. Tämä helpottaisi kohteiden valitsemista ja siirtämistä.


text: Kynähiiri on kynän tapaan kädessä pidettävä osoituslaite, jonka avulla voi mm. kirjoittaa, piirtää ja käsitellä kohteita. Kynää käytetään yleensä sitä varten suunnitelluilla alustoilla, ja yksi yleisin tapa hyödyntää kynähiirtä on käyttää sitä erityisen piirtoalustan kanssa piirtämiseen.


text:
Pallohiiri on osoituslaite, jossa pallo ei ole hiiren pohjassa, kuten tavallista, vaan hiiren päällä. Itse hiirilaite ei liiku minnekään, vaan kursoria ohjataan pyörittelemällä laitteen päällä olevaa palloa. Yleensä palloa pyöritellään peukalolla ja valintapainikkeita käytetään muilla sormilla. Pallohiiren sanotaan olevan ergonomisempi kuin tavallisen hiiren, koska sen liikuttaminen ei rasita rannetta.
Pallohiiri ei varsinaisesti ole kannettaville tietokoneille suunniteltu osoituslaite, koska se on aika iso ja siksi hankala pitää mukana. Kätevintä pallohiiren käyttö kannettavien tietokoneiden osoituslaitteena lieneekin sellaisissa tilanteissa, joissa kannettava tietokone voidaan työpaikalla tai kotioloissa kytkeä telakointiasemaan, ja tämä osoituslaite on liitetty tähän telakkaan. Telakointiasemaa ja siihen liitettyjä laitteita ei oteta mukaan, kun kannettavaa tietokonetta käytetään matkakäytössä, vaan silloin osoituslaitteina toimivat muut laitteet.


text:
Kosketusnäytöt ovat näyttöjä, jotka reagoivat kosketukseen. Kosketusnäyttöjä käytetään mm. teollisuudessa sellaisissa tiloissa, joissa näppäimistön ja hiiren käyttö on työskentelyolosuhteiden tai laitteiden käyttötilanteiden takia hankalaa tai mahdotonta. Kosketusnäyttöjä on myös mm. yleisöpäätteiksi tarkoitetuissa tietokoneissa, kopiokoneissa ja muissa oheislaiteissa, pienissä kämmentietokoneissa sekä kannettavissa tietokoneissa.
Kosketusnäyttö on tietokoneiden yleisin suora syöttölaite, mikä tarkoittaa sitä, että tieto syötetään suoraan siihen kohtaan kuvaruutua, johon kosketaan – ilman mitään tietoa välittävää laitetta (3).
Se, mitä kosketusnäytöllä tehdään, riippuu näytön käyttötarkoituksesta. Kannettavilla tietokoneilla ja kämmentietokoneilla käyttö saattaa olla monipuolisempaa kuin teollisuuden kosketusnäytöillä, mutta teollisuudessa näytöiltä taas vaaditaan suurempaa kestävyyttä ja käyttövarmuutta. Kaikille näytöille yhteistä on kuitenkin se, että niiden avulla sekä katsellaan että syötetään tietoa.
Kosketusnäyttöä käytetään joko koskettamalla näyttöä sormella tai käyttämällä erityistä kosketusnäytöille tarkoitettua kynää. Kosketusnäytöllisissä kämmentietokoneissa ja kannettavissa tietokoneissa käytössä on yleensä kynä, kun taas teollisuuden näytöt ja yleisöpäätteet sekä oheislaitteet ovat yleensä käytettävissä sormin koskettamalla.


Kannettavan tietokoneen käytettävyys ja ergonomia eroavat perinteisestä pöytäkoneesta niiden pienemmän koon ja kannettavuuden vuoksi. Kannettavien tietokoneiden myynti on jo ohittanut pöytäkoneet (Furman 2005), joten niiden käytettävyys ja ergonomia ovat tärkeitä. Kannettavien tietokoneiden käyttötarkoitus määrittelee niiden käytettävyyttä. Esimerkiksi toimistotyössä kannettavaa tietokonetta voi pääasiassa tarvita tekstinkäsittelyssä ja taulukkolaskennassa, joka ei vaadi erityisiä graafisia ominaisuuksia. Pelaamisessa tai multimedian käsittelyssä koneelta vaaditaan erityisiä graafisia ominaisuuksia, kuten tehokasta näytönohjainta ja prosessoria. Kannettavien tietokoneiden ominaisuudet ovat lähes pöytäkoneen ominaisuuksia vastaavia, mutta erilaisesta teknologiasta johtuen ne ovat kalliimpia. Kannettavien ominaisuuksien parantaminen on rajoitettu sisäisten laajennusmahdollisuuksien vähyyden vuoksi.


title: Kannettavan tietokoneen käytettävyys ja ergonomia

text:
Tyypillisesti kannettavissa tietokoneissa käytetään 7–17-tuumaisia näyttöjä, joista osa on laajakulmanäytöllä varustettuja. Etenkin pienemmissä näytöissä ohjelmien ikkunat ovat pieniä, mikä vaikuttaa kirjainkorkeuteen. Pienempi kirjainkorkeus vaatii pienempää lukuetäisyyttä, joka ei ole toivottavaa silmien väsymisen estämiseksi (Lenovo 2006). Isommilla näytöillä (yleensä yli 15-tuumaiset) varustetut kannettavat, ns. pöytäkoneen korvaavat mallit, näyttävät kirjainkorkeuden isompana, mutta niiden isompi näyttö kasvattaa virrankulutusta.
Kirkkaassa valossa tai ulkoilmassa käytettävän kannettavan tietokoneen näyttö voi heijastaa käyttäjää häiritsevästi. Näytöissä käytetään kahta erilaista teknologiaa vähentämään heijastuksia. Ensimmäinen on mattapintainen näyttö (englanniksi anti-glare), joka sirottaa näytölle osuvan valon mutta samalla sumentaa näytöstä tulevaa valoa ja pienentää katselukulmaa. Mattapintainen näyttö soveltuu parhaiten useita valonlähteitä sisältävässä tilassa, kuten toimistossa tai ulkoilmassa. Toinen on kiiltopintainen näyttö (englanniksi anti-reflective), joka suodattaa ulkopuolista valoa vähentäen heijastuksia kuitenkaan vaikuttamatta näytön kuvan laatuun. Kiiltopintainen näyttö sopii kirkasta ja terävää kuvaa haluaville, mutta se ei toimi parhaimmalla mahdollisella tavalla liian kirkkaassa ympäristössä (Screentek 2005). Käyttäjän oma käyttöympäristö siis vaikuttaa näytön valintaan. Kannettavien näyttöjen resoluutio vaihtelee 800 x 600 - 1920 x 1080 välillä.


text:
Kannettavan tietokoneen näppäimistö on pienempi kuin pöytäkoneen. Näppäimet ovat lähempänä toisiaan, ja näppäinten painelusyvyys on pienempi. Tilan puutteen vuoksi numeronäppäimet puuttuvat pienemmistä malleista ja osalla näppäimistä on kaksoistoiminto, jonka aktivoimiseen tarvitaan kyseistä tarkoitusta varten osoitettua näppäintä (esimerkiksi fn-merkinnällä varustettuna). Koska kannettavissa tietokoneissa hiiri on oheislaite, käytetään niissä yleensä tasohiirtä (tunnetaan myös nimellä kosketuslevy) tai tappihiirtä. Joissakin kannettavissa, kuten Tablet PC -koneissa, on myös sormella tai osoitinkynällä käytettävä kosketusnäyttö. Tasohiiren yhteydessä on valintapainikkeet, jotka vastaavat perinteisen hiiren näppäimiä. Niitä käytettäessä syntyvä ääni- ja tuntopalaute eroaa malleittain. Tasohiiren käyttö voi kuitenkin olla vaikeata yhdellä kädellä esimerkiksi tekstiä valitessa, jolloin pitäisi painaa valintapainiketta ja samanaikaisesti liikuttaa sormea tasohiiren pinnalla.
Perinteisen hiiren käyttö kuormittaa kättä sen sijoittelun vuoksi, etenkin mitä kauempana vartalosta sitä käytetään. Hiiren käyttö edellyttää myös etu- ja keskisormen staattista kannattelua, josta voi seurata lihas-jännejärjestelmän oireita (Takala 1995).
Näppäintyössä käsiin ei kohdistu niin pahaa rasitusta, koska ne ovat lähempänä neutraaliasentoa. Kosketuslevyn ja tappihiiren sijainti näppäimistön läheisyydessä (näppäimistön alla tai niin sanotun perusrivin keskellä) ei vaadi käyttäjää myöskään siirtämään käsiään pitkiä matkoja. On kuitenkin huomattava, että hiiren käyttö tekstinkäsittelyssä on tuottavampaa ja virheiden määrä vähäisempi kuin näppäintyössä (Karlqvist et al. 1994 Takalan 1995 mukaan, s. 3).
Näyttöpäätetyöhön on laadittu ergonomiaohjeita, jotka auttavat parantamaan työn laatua. Kannettavan tietokoneen koko vaikuttaa poikkeavasti joihinkin näistä. Joissakin kannettavissa tietokoneissa näppäimistön ja koneen etureunan välissä on tyhjä alue, joka toimii rannetukena. Tämä ei ole kuitenkaan suositeltua 5-7 senttimetriä kyynärtasoa ylempänä (Haapiainen 1982). Työterveyslaitoksen suositusten (Toivonen 2005a) mukaan näppäimistön paras sijoittelualue on enimmillään noin 40 cm pöydän reunasta käyttäjän edessä, käsien pitää olla lähellä vartaloa, hartioiden rentona ja näytön katseluetäisyys 45-75 cm (Lampi 1993). Oikean työasennon löytäminen näiden suositusten mukaisesti voi olla vaikeaa, koska kannettavien tietokoneiden näyttö ja näppäimistö ovat integroitu toisiinsa. Kannettavaan tietokoneeseen on kuitenkin tarjolla erilaisia rannetukia parantamaan käsien asentoa. Ulkoisen näytön sekä näppäimistön liittäminen on myös mahdollista.
Kannettavaa tietokonetta on kuitenkin englanninkielisen nimensä mukaisesti (laptop eli sylimikro) mahdollista pitää sylissä. Tällöin ergonomialla ei välttämättä ole suurta osaa kannettavan käytettävyydessä, mutta laitteen pitäminen sylissä ei ole välttämättä toivottavaa sen lämpenemisen takia.


text:
Koska kannettava tietokone on alun perin suunniteltu liikuteltavaksi akkukäyttöiseksi laitteeksi, sen energiatehokkuus on parempi kuin pöytäkoneen (Euroopan yhteisö 2006). Hinta-tehosuhde on kuitenkin kannettavissa huonompi pienemmän ja kalliimman teknologian takia (Microsoft 2006).
Usein kannettavissa näytönohjain on integroitu emolevyyn. Tämän etuna on alhaisempi lämmöntuotto ja pienempi virrankulutus kuin erillisessä näytönohjaimessa. Haittapuolena on alentunut suorituskyky. Tämän takia kannettava tietokone ei ole paras vaihtoehto suurta tehoa vaativia tietokonepelejä varten. Kannettavan tietokoneen sisäinen laitteistolaajennettavuus on tilanpuutteen vuoksi rajallinen, joten ohjelmistojen kehittyessä ja vaatiessa enemmän suorituskykyä niiden käytettävyys sekä sitä myöten kannettavan käytettävyys voi kärsiä. Useimmat kannettavat sisältävät yleensä 2-4 USB-porttia, langattoman verkkoyhteyden, laajennuskorttipaikan, muistikorttilukijan ja liitännät televisiota sekä kuulokkeita varten. Ulkoisia laajennuksia käyttämällä voidaan saada myös lisää kiintolevymuistia, mutta lukuisat oheislaitteet voivat vaikuttaa kannettavan tietokoneen liikuteltavuuteen.


text: Nykyinen akkuteknologia antaa kannettavalle tietokoneelle käyttöaikaa noin 2-5 tuntia riippuen käytöstä. Isommilla näytöillä varustetut, ns. pöytäkoneen korvaavat mallit, kuluttavat enemmän virtaa, koska niiden tehokas laitteisto ei ole optimoitu pieneen virrankulutukseen. Virtalähteen puuttuessa käyttäjän on otettava rajoitettu käyttöaika huomioon. Käyttöjärjestelmän virranhallinta-asetuksilla akun käyttöaikaa voidaan pidentää vaikuttamalla kannettavan näytön ja kiintolevyn toimintaan. Käytettävyyteen akun varassa oleva kannettava vaikuttaa vähentämällä näytön kirkkausastetta, joka riittämättömänä voi lisätä henkistä rasitusta, silmien ponnistelua ja väsymistä (Kuorinka 1984). Halutessaan käyttäjä voi hankkia isomman akun, mutta tämä kasvattaa kannettavan kokoa.


text: Tietokonetta käytettäessä syntyy lämpöä, etenkin prosessoritehoa vaativissa tehtävissä. Kannettavassa tietokoneessa etenkin pohja, näppäimistö ja rannetuki lämpenevät. Pöydällä pidettäessä kannettavan lämpenemisellä ei ole käyttäjän kannalta suurta merkitystä. Käyttömukavuuteen voi myös vaikuttaa tietokoneen jäähdyttämiseen tarkoitetun tuulettimen melu, joka kasvaa jäähdyttämistarpeen kasvaessa. Häiritsevää melua voi aiheuttaa myös kiintolevyn tai optisen levyaseman toiminta.


text:
Kannettavien tietokoneiden kaiuttimet eivät ole erityisen laadukkaita. Yleensä kaiuttimet sijaitsevat näytön juuressa, mikä voi aiheuttaa ongelmia käyttäjän puhuessa internet-puhelua ja kannettavan integroitu mikrofoni on näytön ylälaidassa. Kaiuttimista tuleva ääni ohjautuu helposti suoraan mikrofoniin, aiheuttaen puhelun vastaanottajan luona oman äänen kuuluminen kaikuna.
Kannettavan tietokoneen käytettävyyteen vaikuttaa myös koneen ulkomuoto ja -näkö. Eri valmistajilla on eri ratkaisut joidenkin toimintojen toteuttamiseen, ja jokainen käyttäjä voi löytää mieleisensä ratkaisun.


title: Jacques Brel

text: Jacques Romain Georges Brel (8. huhtikuuta 1929 Schaerbeek, Belgia – 9. lokakuuta 1978 Pariisi, Ranska) oli arvostettu belgialainen laulaja-lauluntekijä, jota ylistettyjen sanoitustensa vuoksi kutsuttiin myös runoilijaksi. Ranskankielisissä maissa hänet muistetaan myös näyttelijänä ja teatteriohjaajana.


title: Jacques Brel

text: Brel syntyi Belgiassa Brysselin esikaupungissa Schaerbeekissä mutta asui lähes koko ikänsä Pariisissa. Hän kuoli Pariisin esikaupungissa Bobignyssa keuhkosyöpään, ja hänet on haudattu Marquesassaarille, jossa hän asui pitkään.


title: Jacques Brel

text: Vaikka Brel puhui ranskaa, hänen perheensä oli flaamilaista alkuperää. Perheen sukujuuret juontuivat Zandvoordeen, lähelle Ieperiä. Brelin isä oli omistajana kartonkitehtaassa, ja tässä tehtaassa Brel aloitti työelämän ilmeisesti tarkoituksena seurata isänsä jalanjälkiä. Työ ei kuitenkaan kiinnostanut häntä, vaan sen sijaan hän kiinnostui kulttuurista liityttyään katolishumanistiseen nuorisojärjestöön "Franche Cordée", jossa sai laulaa ja näytellä. Franche Cordéessa hän tutustui Thérèse Michielseniin (lempinimeltään "Miche"). He avioituivat vuonna 1950.


title: Jacques Brel

text: 1950-luvun alkupuolella Brel sai jonkin verran menestystä Belgiassa esitettyään omia laulujaan. Pian ilmestyi 78 kierroksen levy "La foire/Il y a". Vuodesta 1954 Brel pyrki tosissaan kansainväliselle laulajanuralle. Hän irtisanoutui työpaikastaan ja muutti Pariisiin, teki lauluja ja esiintyi kaupungin kabaree-ravintoloissa sekä musiikkiteattereissa, joiden näyttämöillä hän esitti laulujaan hyvin eläytyvästi. Tammikuussa 1955 hän esiintyi Ancienne Belgiquessa Brysselissä belgialaisen pop- ja varietee-musiikin uranuurtajan Bobbejaan Schoepenin kanssa. Kun menestystä alkoi tulla, perhe muutti hänen luokseen Ranskaan. Vuonna 1956 hän kiersi Eurooppaa ja levytti laulunsa "Quand on n'a que l'amour", jonka ansiosta hän sai ensimmäisen kerran merkittävää huomiota. Hän esiintyi myös yhdessä Maurice Chevalierin ja Michel Legrandin kanssa.


title: Jacques Brel

text: 1950-luvun lopulla Miche ja Brelin kolme tytärtä palasivat Brysseliin. Siitä pitäen Brel asui erillään perheestään. Ystäviensä Georges Pasquierin ('Jojo') ja pianisti Gérard Jouannestin sekä François Rauberin vaikutuksesta Brel muutti tyyliään. Hän ei ollut enää katolishumanistinen trubaduuri, vaan hän esitti karheita lauluja rakkaudesta, kuolemasta ja elämäntaistelusta. Musiikki kehittyi laadukkaammaksi ja laulujen aiheet monipuolistuivat. Hän puhui niissä rakkaudesta ("Je t'aime", "Litanies pour un retour"), yhteiskunnasta ("Les singes", "Les bourgeois", "Jaurès") ja uskonnosta ("Le bon Dieu", "Dites, si c'était vrai", "Fernand"). Hän ei rajoittunut vain yhteen tyyliin. Hän oli yhtä taitava hauskoissa sävellyksissä ("Le lion", "Comment tuer l'amant de sa femme...") kuin tunnelmapaloissakin ("Voir un ami pleurer", "Fils de...", "Jojo"). Hänen 1960-luvulla levyttämänsä "Le Moribond" on käännetty englanniksi, Terry Jacksin siitä esittämä cover-versio on kansainvälisesti tunnettu hitti "Seasons in the sun".


title: Jacques Brel

text: Terävän huomiokykynsä ansiosta Brel kuvasi arkielämää omaperäisen kekseliäästi ja runoilijan rentoudella. Hänen älykäs sanankäyttönsä oli hämmästyttävän sujuvaa, ja sen sisällökäs sanasto oli hyvin visuaalista. Harva toinen lauluntekijä osaa muutamalla arkisella sanalla ilmaista yhtä paljon.


title: Jacques Brel

text: Brel oivalsi myös vertauskuvien käytön, kuten laulussa "Je suis un soir d'été", jonka kertoja kesäilta kuvailee, mitä hän näkee laskeutuessaan kaupungin ylle. Vaikka hänen sanoituksiaan pidetään mestarillisina, myös hänen sävellyksensä ovat loistokkaita, eikä hän säveltäessäänkään rajoittunut vain yhteen tyylisuuntaan.


title: Jacques Brel

text: Brelin sävellykset olivat rytmikkäitä, eloisia ja vangitsevia ("L'aventure", "Rosa", "Au printemps"), mutta hän teki myös surullisia ja juhlallisia lauluja ("J'en appelle", "Pourquoi faut-il que les hommes s'ennuient?").


title: Jacques Brel

text: Brelin romanttisista sanoituksista paljastuu joskus tummaa ja katkeraa ironiaa. Hellistä rakkauslauluista välähtää huonosti kätkettyä turhautumista ja harmin sävyjä. Hän kuvaa hyvin ymmärtävästi, myötätuntoisesti ja vailla sentimentaalisuutta niin sanottua yhteiskunnan pohjasakkaa: alkoholisteja, irtolaisia, huumeidenkäyttäjiä ja prostituoituja lauluissaan "Jef", "La chanson de Jacky" ja "Amsterdam", eikä arastele kuvata elämäntyylin vastenmielisiä puolia.


title: Jacques Brel

text: Brel sanoitti ja levytti laulunsa lähes yksinomaan ranskaksi, ja häntä pidetään ranskankielisissä maissa yhtenä kaikkien aikojen parhaista ranskankielisistä säveltäjistä.


title: Jacques Brel

text: Hän esitti kuitenkin myös hollanninkielisiä kappaleita, kuten "Marieke", ja myös levytti muutamia laulujaan hollanniksi, kuten ”Le Plat Pays” ("Mijn vlakke land"), ”Ne Me Quitte Pas” ("Laat Me Niet Alleen"), ”Rosa” ("Rosa"), ”Les Bourgeois” ("De Burgerij") ja ”Les paumés du petit matin” ("De Nuttelozen van de Nacht"). Koska hän osasi kieltä huonosti, ne käänsi ranskasta Ernst van Altena, joka on tunnettu ranskankielisten laulujen kääntäjä.


title: Jacques Brel

text: Vaikka Brel sanoi julkisesti Ranskan televisiossa olevansa flaamilainen ("moi je suis un "Flamand""), hänen rakkautensa flaamilaisuutta kohtaan näyttäytyy rakkautena Flanderiin ja sen maaseutuun (kuten ilmenee esimerkiksi lauluissa 'Le Plat Pays', 'Marieke', 'Une Ostendaise' ja 'Mon Pere Disait'). Hän tunsi kuitenkin selvästi vastenmielisyyttä flaamilaisia nationalisteja kohtaan ("les "Flamingants""). Vaikka hän julistautuikin flaamilaiseksi sanoen olevansa flaamilainen laulaja, hän myös pilkkasi flaamilaista maalaiselämää laulussaan "Les Flamandes". Uransa myöhemmässä vaiheessa hän kohdisti yhteiskunnallisen suuttumuksensa "flaminganteihin". Laulusta "La, la, la" (1967) ovat peräisin sanat "Vive les Belges, merde pour les flamingants" ("Eläköön belgialaiset, paskat "flaminganteista""). Laulussa "Les F..." (1977) Brel kuvaa "flaminganteja" erittäin kärjistäen "Nazis durant les guerres et catholiques entre elles" ("natseja sota-aikana, katolisia sotien välillä"). Hänen tyttärensä France Brel on sanonut:"...hän oli hyvin flaamilainen. Hän uskoi velvollisuudentuntoon, ankaraan työntekoon ja hän oli aina täsmällinen. Perheemme on monessa suhteessa olemukseltaan flaamilainen. Jacques oli ylpeä flaamilaisuudestaan."


title: Jacques Brel

text: "Jos olisin kuningas", Brel itse on sanonut, "lähettäisin kaikki flaamilaiset Valloniaan ja kaikki vallonialaiset Flanderiin puoleksi vuodeksi, vähän niin kuin asevelvollisuuteen. He saisivat asua perheiden keskuudessa, ja näin ratkeaisivat nopeasti kaikki etniset ja kielelliset ongelmamme. Sillä kaikki potevat samanlaista hammassärkyä, kaikki rakastavat äitiään, kaikki rakastavat ja vihaavat pinaattia. Muu on yhdentekevää."


title: Jacques Brel

text: Vaikka Ranska oli Brelin henkinen koti ja hän esitti ristiriitaisia näkemyksiä kotimaastaan Belgiasta, eräät hänen parhaista sävellyksistään ovat kunnianosoituksia Belgialle, esimerkiksi "Le plat pays" ja "Il neige sur Liège".


title: Jacques Brel

text: Näyttelijänä hän sai mainetta näytellessään Claude Jaden kanssa elokuvassa "Huoleton Benjamin", "Mon oncle Benjamin" ja Lino Venturan kanssa elokuvassa "Kiusanhenki", "L'emmerdeur".


title: Jacques Brel

text: Hän esiintyi pääosassa musikaalissa "L'Homme de la Mancha", jonka myös käänsi ranskaksi ja ohjasi. Hän esiintyi myös elokuvissa, joskin hänen elokuviaan ei pidetä aivan yhtä laadukkaina kuin hänen musiikkiesityksiään. Vuonna 1969 hän oli pääosassa elokuvassa "Huoleton Benjamin" ("Mon oncle Benjamin"). Hänen ohjaamansa, näyttelemänsä sekä yhdessä Paul Andréotan kanssa käsikirjoittamansa komedia "Far West" kilpaili Cannesin elokuvajuhlien Kultainen palmu -palkinnosta 1973.


title: Jacques Brel

text: Hän oli tähti kaksikymmentä vuotta ja sai arvostusta myös Ranskan ulkopuolella. Vuonna 1973 hän vetäytyi asumaan Marquesassaarille Ranskan Polynesiaan ja asui siellä vuoteen 1977, jolloin palasi Pariisiin ja levytti hyvän vastaanoton saaneen viimeisen albuminsa.


title: Jacques Brel

text: Brel oli kova tupakoitsija, ja hänessä havaittiin keuhkosyöpä 1973. Hän kuoli 1978, ja hänet haudattiin Marquesassaarille Ranskan Polynesiaan taiteilija Paul Gauguinin haudan viereen.


title: Jacques Brel

text: Brysselin metroon avattiin vuonna 1982 Brelin mukaan nimetty metroasema.


title: Jacques Brel

text: Jacques Brel esiintyi Nuorison ja opiskelijoiden festivaalilla Helsingissä 1962. (Joni Krekola: Maailma kylässä. Helsingin nuorisofestivaali. Like, 2012, 127,128.)


title: Jacques Brel

text: Brelin lauluista on levytetty suomeksi muun muassa ”Ne me quitte pas” nimillä ”Älä mene pois” (suom. Aale Tynni), ”Jos nyt menet pois” (Sauvo Puhtila) ja ”Ala vetää vaan” (Liisa Ryömä). Laulun ”La Chanson des vieux amants” suomensi Aale Tynni nimellä ”Laulu vanhoista rakastavaisista” sekä Jaana Lappo ja Anna Louhivuori erikseen tahoillaan nimellä ”Vanhojen rakastavaisten laulu”. Arto Sotavalta suomensi ja levytti Brelin laulun ”Le Moribond” nimellä ”Päivät kuin unta” sen jälkeen, kun kappaleesta oli tullut kansainvälinen hitti Terry Jacksin esittämänä nimellä ”Seasons in the Sun”.


title: Jacques Brel

text: Vuonna 1984 julkaistiin Helsingin Kaupunginteatterin samannimiseen musiikkinäytelmään perustuva albumi "Laulusi elää, Brel", jossa Jacques Brelin lauluja esittävät Susanna Haavisto, Saara Pakkasvirta, Harri Rantanen ja Markku Riikonen. Laulut on suomentanut Liisa Ryömä. Eric Blaun käsikirjoittamaa musiikkinäytelmää on esitetty myös Varkauden, Lahden, Kokkolan ja Kajaanin teattereissa sekä Tampereen Työväen Teatterissa. Ruotsiksi sitä ovat esittäneet Helsingin Svenska Teatern sekä Vaasan Wasa Teater nimellä "Jacques Brel i vårt hjärta".


title: Jacques Brel

text: Brelin lauluista ovat tehneet musiikkiesityksiä Suomessa myös ainakin Martti Suosalo ja Pekka Tegelman, Timo Tuominen, Dick Holmström, Juha Kukkonen ja Susanna Haavisto. Merja Larivaara ohjasi Oulun kaupunginteatteriin keväällä 2017 ensi-iltansa saaneen produktion "Rakastakaa!", jossa Brelin lauluja tulkitsivat Larivaaran lisäksi Kari-Pekka Toivonen, Jenni Siuruainen ja Antti Annola.


title: Jacques Brel

text: Täydellisen levyluettelon tekeminen Jacques Brelin levytyksistä on mahdottomuus, sillä levytyksiä on julkaistu monina versioina eri maissa ja eri julkaisumuodoissa. Lisäksi samojakin levyjä on julkaistu eri nimillä.


title: Jacques Brel

text: Lyhyyden ja selvyyden vuoksi seuraavassa luettelossa on Brelin alkuperäislevyt, jotka on koottu ja julkaistu uudelleen 2003 16 cd:nä nimellä "Boîte à Bonbons". Lisänä on albumi "Chansons ou Versions Inédites de Jeunesse", joka ilmestyi ensimmäisen kerran tässä kokoelmassa. Otsikot ovat cd-kokoelmassa käytettyjä otsikoita.


title: Gurbanguly Berdimuhamedow

text:
Gurbanguly Mälikhuliýewiç Berdimuhammedow ("turkmeeniksi", , s. 29. kesäkuuta 1957) on Turkmenistanin nykyinen presidentti. Berdymuhamedov toimi ennen presidenttikauttaan Turkmenistanin varapääministerinä. Maan turvallisuusneuvosto nimitti hänet 21. joulukuuta 2006 virkaatekeväksi presidentiksi Saparmurat Nijazovin kuoleman jälkeen. Berdymuhamedov asettui presidenttiehdokkaaksi ja voitti helmikuussa 2007 järjestetyt presidentinvaalit lähes 90 prosentin kannatuksella. Hän edustaa Turkmenistanin demokraattista puoluetta.
Vuonna 2010 presidentille myönnettiin arvonimi Arkadag, joka tarkoittaa 'suojelijaa'.


title: Gurbanguly Berdimuhamedow

text: Berdimuhammedow on koulutukseltaan hammaslääkäri ja on toiminut aiemmin terveys- ja lääketeollisuuden ministerinä ja Nijazovin henkilökohtaisena lääkärinä. Ennen vaaleja häntä pidettiin heikkotahtoisena ja vaikutusvallattomana, mitä spekuloitiin syyksi hänen pitkään jatkuneeseen asemaansa varapääministerinä.


title: Gurbanguly Berdimuhamedow

text: Nijazovin perustuslain mukainen seuraaja, parlamentin puhemies Ovezgeldy Atajev pidätettiin ja turvallisuusneuvosto nimitti kokouksessaan Berdymuhamedovin presidentin virkaan. Berdymuhamedov on julistanut Turkmenistanin jatkavan suuren edeltäjänsä linjaa ja kunnioittavan hyviä naapuruussuhteita ja neutraalia politiikkaa. Berdymuhamedov nimettiin Nijazovin hautajaiset järjestämän komitean johtoon, joka Neuvostoliiton aikoina oli yleensä johtajan seuraajalle varattu asema. Lain mukaan presidentinvaalit on järjestettävä kahden kuukauden kuluessa. Perustuslain 60 artiklan toisen luvun mukaan Berdymuhamedov ei saa asettua ehdokkaaksi, mutta Khalk Maslakhaty kumosi tämän pykälän ja hänet nimettiin yhdeksi kuudesta nimetystä presidenttiehdokkaasta.


title: Gurbanguly Berdimuhamedow

text: Berdymuhamedov voitti helmikuussa 2007 järjestetyt presidentinvaalit suurella enemmistöllä. Monet tahot ovat epäilleet tulosta etukäteen järjestetyksi. Presidentinvaalien äänestysprosentti oli 98,65 %. Berdymuhamedov lupasi kansalaisille huomattavasti enemmän vapauksia kuin edesmennyt diktaattorina johtanut Nijazov, esimerkiksi pääsyn Internetiin. Vaalikampanjassaan Berdymuhamedov lupasi uudistuksia maatalouteen, koulutukseen ja eläkkeisiin.


title: Gurbanguly Berdimuhamedow

text: 4. toukokuuta 2007 Turkmenistanin parlamentti myönsi Berdymuhamedoville armeijan kenraalin sotilasarvon. ja hän vahvisti asemaansa maan johdossa muun muassa siirtämällä syrjään vaikutusvaltaisen Nijazovin henkivartiokaartin kenraali Akmurad Rejepovin 15. toukokuuta 2007. Rejepov pidätettiin myöhemmin.


title: Gurbanguly Berdimuhamedow

text: Berdymuhamedov juhli 50-vuotissyntymäpäiviään 29. kesäkuuta 2007, jolloin hänelle myönnettiin "merkittävistä saavutuksistaan" Watanin (isänmaan) kunniamerkki. Se on kullasta ja timanteista valmistettu ja noin kilogramman painoinen. Syntymäpäiviensä yhteydessä presidentti julkaisi myös elämäkertansa ja valtio laski liikkeelle 400 hänen kuvallaan varustettua kulta- ja hopeakolikkoa.


title: Gurbanguly Berdimuhamedow

text: 26. lokakuuta 2010, maan 19. itsenäisyyspäivänä presidentille myönnettiin arvonimi "Arkadag", joka merkitsee suojelijaa.


title: Gurbanguly Berdimuhamedow

text: Berdymuhamedov on muuttanut Nijazovin "neutraalisuuspolitiikkaa", joka tosiasiassa tiesi maan lähes täydellistä sulkeutumista ulkomaailmalta, ja on pyrkinyt aktiivisempaan vuorovaikutukseen Venäjän ja länsimaiden kanssa. Ašgabatiin tehtiin vilkkaasti diplomaattisia vierailuja ulkomaiden edustajien saapuessa tervehtimään maan uutta presidenttiä. Voittajaksi selviytyi ilmeisesti Venäjä, joka sopi 12. toukokuuta 2007 Türkmenbaşyssa suunnitelmista rakentaa Kaspianmeren kiertävä kaasuputki Kazakstanin kautta Venäjälle. Tosin myös Yhdysvaltain sponsoroimalla Venäjän ohittavalla Trans-Kaspia-kaasuputkihankkeella on edelleen mahdollisuuksia toteutua.


title: Gurbanguly Berdimuhamedow

text:
Ensimmäisen kuuden vallassaolokuukautensa aikana Berdymuhamedov käynnisti joitain uudistuksia, palautti eläkkeet 1. heinäkuuta 2007 ja avasi uudelleen maan tiedeakatemian.
Myös kuukausille ja viikonpäiville palautettiin niiden vanhat nimet, kun Nijazov oli nimennyt ne itsensä, äitinsä ja historiallisten henkilöiden mukaan.


title: Gurbanguly Berdimuhamedow

text: Syksyllä 2008 laadittu uusi perustuslaki otti maassa käyttöön monipuoluejärjestelmän ja markkinatalouden. Lisäksi parlamenttia luvattiin laajentaa.


title: Gurbanguly Berdimuhamedow

text: Berdymuhamedov on osittain jatkanut edeltäjänsä kaltaisten massiivisten rakennushankkeiden toteuttamista. Pääkaupunkiin rakennettiin uusi viiden tähden hotelli, hallituksen rakennuksia, uusi stadioni ja "Onnellisuuden palatsi" avioliittotilaisuuksia varten. Suunnitelmissa on myös Karakumin aavikon Karashorin syvänteeseen keskelle aavikkoa luotava 2000 km² laajuinen "Kultaisen ajan järvi" täyttämällä syvänne puuvillapeltojen kasteluun käytetyllä vedellä. Projektin kustannuksiksi arvioidaan 20 miljardia dollaria.


title: Otto Peitsalo

text: Otto Peitsalo (13. maaliskuuta 1870 Lieto – 16. toukokuuta 1929 Helsinki) oli suutari ja kauppakoulukurssin käynyt, joka toimi Turun nahka- ja jalkinekauppa Oy:n liikkeenjohtajana, kauppa- ja meijeriliikkeen harjoittajana, Rauman nahkatehtaan edustajana vuoteen 1904, Rauman osuuskaupan johtajana 1904–1916 sekä osuusliike Kansan johtajana Porissa 1917–1918. Hän joutui sisällissodan jälkeen vankilaan poliittisista syistä 1918–1920, jonka jälkeen toimi Osuustukkukaupan toimistonhoitajana 1920–1921 sekä osuusliike Tarmolan toimitusjohtajan 1921–1925 sekä kaupan keskusvaliokunnan neuvontaosaston matkatarkastajana 1926–1929.


title: Otto Peitsalo

text: Hän oli myös Rauman kaupunginvaltuuston jäsen. Muita luottamustehtäviä olivat Henki-Kansan hallintoneuvoston varapuheenjohtaja sekä Suomen Osuuskauppojen Keskusliikkeen sekä Osuustukkukaupan hallintoneuvoston jäsen samoin kuin Rauman osuuskauppapiirin toimikunnan jäsen, kaupan keskusvaliokunnan hallintoneuvoston jäsen sekä tilintarkastaja.


title: Otto Peitsalo

text: Peitsalo toimi kansanedustajana 1917 tultuaan valituksi Turun läänin pohjoisesta vaalipiiristä. Hän toimi Suomen sosialidemokraattisen puolueen eduskuntaryhmässä.


title: Emperor Magus Caligula

text: Emperor Magus Caligula (oik. Masse Broberg) on ruotsalaisen black metal -yhtyeen Dark Funeralin entinen laulaja, sanoittaja ja basisti. Hän liittyi Dark Funeraliin vuonna 1996. Hän on ollut myös laulamassa ruotsalaisessa death metal -yhtyeessä Hypocrisy.


title: Emperor Magus Caligula

text: Broberg perusteli eroaan Dark Funeralista syksyllä 2010 muun muassa perheen perustamisella. Hän on naimisissa ja hänellä on lapsi.


title: Emperor Magus Caligula

text: Hypocrisy


title: Emperor Magus Caligula

text: Dark Funeral


title: Emperor Magus Caligula

text: God Among Insects


title: Emperor Magus Caligula

text: Muut


title: Akmurad Rejepov

text: Kenraali Akmurad Rejepov oli edesmenneen Turkmenistanin presidentti Saparmurat Nijazovin henkivartiokaartin komentaja. Hän hallitsi koko armeijaa, joka vartioi "Türkmenbaşyn" lisäksi hallituksen rakennuksia ja muita tärkeitä kohteita. Armeija hoitaa myös esimerkiksi erotettujen liikennepoliisien tehtäviä ja osaa sairaanhoidosta Nijazovin erotettua terveydenhuoltohenkilöstön pääkaupungin ulkopuolella.


title: Akmurad Rejepov

text: Kenraali Rejepov asetti myös luotettuja miehiään puolustusministeriön ja sisäministeriön johtoon. Maan uudeksi presidentiksi valittu Gurbanguly Berdymuhamedov erotti Rejepovin 15. toukokuuta siirtääkseen hänet toisiin tehtäviin.


title: Akmurad Rejepov

text: Hänet raportoitiin heinäkuun lopulla 2007 vangitun ja tuomitun 20 vuoden vankeusrangaistukseen.


title: Formula 1 -kausi 1967

text: Formula 1 -kausi 1967 oli 18. Formula 1 -kausi. Se alkoi 2. tammikuuta ja päättyi 22. lokakuuta 1967 yhdentoista kilpailun jälkeen. Kuljettajien mestaruuden voitti Denny Hulme, ja valmistajien mestaruuden Brabham. Kautta synkensi Lorenzo Bandininin kuolema Monacossa.


title: Lauri Ikonen

text: Lauri Ilmari Ikonen (10. elokuuta 1888 Mikkeli – 21. maaliskuuta 1966 Helsinki) oli suomalainen kansallisromantiikkaa edustanut säveltäjä, koulutukseltaan filosofian kandidaatti. Ikonen oli Armas Järnefeltin ja Paul Juonin oppilas.


title: Lauri Ikonen

text: Ikosen vanhemmat olivat arkkitehti, rehtori Leander Ikonen ja Jenny Matilda Wiklund ja puoliso 1920-1937 Elvi Tallqvist. Ikonen oli Teoston perustajia ja toimi sen ensimmäisenä toimitusjohtajana. Ikonen esiintyi sekä orkesterinjohtajana että säestäjänä. Pro Finlandia -mitali hänelle myönnettiin vuonna 1952.


title: Lauri Ikonen

text: Ikonen oli tuottelias säveltäjä, joka sai lempinimen "viimeinen sibeliaani" kansallisromanttisen tyylinsä johdosta. Vaikka samojen vuosikymmenten modernistisukupolvea vieroksuttiin, Ikosen musiikki edusti ilmeisesti jossain määrin yleisön makuun jopa liikaa perinteisiä muotoja. Säveltäjän tuotannon unohdusta osoittaa, että hänen viimeistä kahta sinfoniaansa ei ole vieläkään esitetty.


title: Sören Cratz

text:
Sören Cratz (s. 28. syyskuuta 1948 Finspång)
on ruotsalainen jalkapallovalmentaja. Cratzin valmennusuran suurin saavutus on Ruotsin mestaruus vuodelta 2001 Hammarby IF:n valmentajana.
Cratz on palkittu Vuoden valmentajana Ruotsin jalkapallogaalassa. Tämän lisäksi Uutistoimisto TT palkitsi hänet Vuoden urheilujohtajana sekä Tukholman kaupunki Kuukauden tukholmalaisena.


title: Sören Cratz

text: Kaudella 2008 Cratz toimi IFK Norrköpingin päävalmentajana Allsvenskanissa Mats Jingbladin potkujen jälkeen. Hänkään ei kuitenkaan onnistunut pelastamaan seuraa putoamiselta Superettaniin ja marraskuussa 2008 hän sai potkut tehtävistään. Cratz jatkoi Norrköpingin organisaatiossa juniorijoukkueiden valmentajana vuoteen 2013 saakka. Maaliskuussa 2013 hänestä tuli IF Sylvian päävalmentaja. Hän jätti tehtävänsä seurassa kesällä 2013 ja siirtyi eläkkeelle.Meriitit


title: Thomas Byström

text: Thomas Byström (28. elokuuta 1772 Helsinki – 2. lokakuuta 1839 Tukholma) oli suomalainen säveltäjä ja viulisti ja Ruotsin kuninkaallisen musiikkiakatemian jäsen. Hän opiskeli Pietarissa vuoden 1787 jälkeen ja asui Tukholmassa vuodesta 1793. Saksalainen musiikkikustantamo Breitkopf & Härtel julkaisi kolme Byströmin viulusonaattia vuonna 1801 otsikolla "Trois sonates pour le Clavecin ou Pianoforte avec accompagnement d’un Violon obligé". Tyylillisesti sonaatit kuuluvat varhaisimpiin suomalaisiin merkittäviin teoksiin taidemusiikin alalla.


title: Thomas Byström

text: Varsinaiselta ammatiltaan Byström oli tykistöupseeri, everstiluutnantti. Vuodesta 1808 hän oli Ruotsin sotatieteellisen akatemian sihteeri. Vuosina 1818–1833 hän oli Tukholman konservatorion pianonsoiton opettaja. Hänen poikansa "Oscar Byström" (1821–1909) oli myös säveltäjä, upseeri ja musiikintutkija. Oscar Byström vaikutti pääosin Ruotsissa, mutta oli 1872–1876 Turun Soitannollisen Seuran kapellimestarina.


title: Carelia-sali

text: Carelia-sali on Itä-Suomen yliopiston Joensuun kampuksen juhlasali ja kaupungin tärkein konserttisali. Se on myös tärkeä kokousten, juhlien, sekä teatteri- ja tanssiesitysten pitopaikka. Salissa järjestetään myös yliopiston suuria tenttejä.


title: Carelia-sali

text: Carelia-sali sijaitsee yliopistokampuksen Carelia-talossa (Juhani Pallasmaa, 1985), jossa toimii myös yliopiston kirjasto.Carelia-salin vieressä olevassa auditoriossa (C2-sali) on 150 istuinta ja sieltä voidaan seurata Carelia-salin tapahtumia videon välityksellä.


title: Carelia-sali

text: Carelia-salin aula on tärkeä joensuulainen kokoontumistila, joka toimii juhlatilana, cocktail-kutsujen buffetravintolana, näyttelyjen, messujen ja myyjäisten pitopaikkana. Konserttien väliaikana aula toimii kahviona.


title: Carelia-sali

text: Päivisin aulassa kokoontuvat opiskelijat, jotka käyvät syömässä Carelia-ravintolassa tai kirjastossa tai odottelevat tentin alkua.


title: Carelia-sali

text: Alakerran aulan pinta-ala on 480 neliömetriä. Aulaan kuuluu myös yläkerran lämpiö, joka on 226 neliömetrin suuruinen.


title: Carelia-sali

text: Alakerran narikkaa hoitavat tilaisuuksien aikana yleensä eri järjestöt talkootyönä.


title: Carelia-sali

text: Aulassa on osa Kain Tapperin Alkukivet-teosta, jonka pääosa on salin rakennuksen edustalla, suurten ikkunoiden takana. Ulkoveistokset on valettu mustasta sementtimosaiikista, aulaveistos on mustaa graniittia.


title: Carelia-sali

text: Opiskelijaravintola Carelia on Amica Ravintoloiden ylläpitämä ravintola, jossa on 150 paikkaa. Kesäisin käytössä on ulkoterassi. Ravintolasta käsin hoidetaan myös aulan tarjoiluja. Ravintolan tiloja remontoitiin kesällä 2006.


title: Carelia-sali

text: Carelia-sali on Joensuun kaupunginorkesterin kotisali ja harjoitussali. Rakennuksessa ovat orkesterin henkilökunnan työhuoneet.Carelia-sali on keskustan ja Mehtimäen vapaa-ajan alueen tuntumassa. Etäisyys rautatie- ja linja-autoasemalta on 2 kilometriä, lentoasemalta 10 kilometriä.


title: Carelia-sali

text: Carelia-salin edustalla, Yliopistokadun varressa on suuri pysäköintialue, joka on uudistettu 2006. Aluetta käyttävät myös yliopiston Aurora-rakennuksen henkilökunta ja opiskelijat. Pysäköintitila on myös Yliopistokadun toisella puolella uimahalli Vesikon molemmin puolin. Kaikkia pysäköintitiloja käyttävät myös Mehtimäen, varsinkin Joensuu-areenan käyttäjät.


title: Carelia-sali

text: Polkupyörätelineitä on aivan Carelia-salin pääoven tuntumassa.


title: Muhammad Gapurov

text: Muhammad Gapurov (, 15. helmikuuta 1922 – 13. heinäkuuta 1999) oli Turkmeenien SNT:n ministerineuvoston puhemies 1963–1969, kommunistisen puolueen ensimmäinen sihteeri 1969–1985, Neuvostoliiton kommunistisen puolueen keskuskomitean jäsen 1971–1986 (ehdokasjäsen 1966–), jäsenenä 6.–11. korkeimmassa neuvostossa ja Neuvostoliiton työn sankari (1981).


title: Muhammad Gapurov

text: Gorbatšov erotti hänet Turkmenistanin johdosta 1985 Saparmurat Nijazovin hyväksi puuvillakauppaan liittyneen korruption vuoksi.


title: Google Maps

text: Google Maps (aiemmin nimellä Google Local) on yhdysvaltalaisen Googlen tuottama karttapalvelu. Se tarjoaa katseltavaksi katu- ja satelliittikarttoja sekä mahdollisuuden matkareitin suunnitteluun ja paikallisten yritysten etsimiseen. Google Maps käyttää Web Mercator -projektiota, joten napa-alueiden katselu ei ole mahdollista.


title: Google Maps

text: Google Maps API on julkinen ohjelmointirajapinta, jonka palvelun karttoja on mahdollista liittää muille verkkosivuille.


title: Google Maps

text: Google tarjoaa myös kuvia Marsista sekä Kuusta Google Mapsia vastaavissa "Google Mars" ja "Google Moon" -palveluissa. Näitä sivustoja vastaava projekti on myös monipuolisempia ominaisuuksia sisältävä Google Earth -ohjelma, joka on saatavilla muun muassa macOS:lle, Windowsille ja Linux-jakeluille.


title: Google Maps

text: Google Maps on saatavissa myös kännyköihin. Kännykkäsovellukseen sisältyy myös navigointitoiminto.


title: Google Maps

text: Karttojen sisältöä voi muokata liittymällä Googlen Local Guides-ohjelmaan, johon tarvitaan vähintään 18 vuoden ikä ja Google-tili.


title: Johnny (albumi)

text: Johnny on nimeltään vuonna 1966 julkaistu Johnny Liebkindin kenties ensimmäinen sooloalbumi. Tämä on pääteltävissä hänen levyn kanteen kirjoittamastaan "esipuheesta", jossa on kekseliäästi käytetty levyn kappaleiden nimiä: "Luulisin ettei ole syytä huoleen kun aurinko polttaa. Odotan aina suoria sanoja mitä sitten teettekään tai ajattelette minusta."


title: Johnny (albumi)

text: Albumilla on säestäjänä Esko Linnavallin orkesteri.


title: Johnny (albumi)

text: "1-puoli""2-puoli"LP-levy SLP 512 (Scandia, 1966)


title: Formula 1 -kausi 1968

text: Formula 1 -kausi 1968 oli 19. Formula 1 -kausi. Se alkoi 1. tammikuuta ja päättyi 3. marraskuuta 1968 12:n kilpailun jälkeen. Kuljettajien mestaruuden voitti Graham Hill, ja valmistajien mestaruuden Lotus.


title: Pelennorin kentät

text: Pelennorin kentät on J. R. R. Tolkienin kirjassa "Taru sormusten herrasta" esiintyvä kuvitteellinen laaja tasainen alue, joka ympäröi Minas Tirithiä, Gondorin toista pääkaupunkia. Sindarin kielellä "Pelennor" tarkoittaa ”aidattua maata”. Pelennorin kentät ympäröivät Rammas Echorin muureja, jotka ovat estäneet monia hyökkäyksiä. Tämä muuri tuhoutui osaksi ennen Sormuksen sotaa, mutta se rakennettiin uudelleen ennen uutta hyökkäystä.


title: Pelennorin kentät

text: Pelennorin kenttien taistelu, Kolmannen ajan suurin taistelu käytiin näillä tasangoilla ja Minas Tirithissä, kun Sauronin örkit ja pahat ihmiset tuhosivat Rammas Echorin muurit ja hyökkäsivät kaupunkiin.


title: Pelennorin kentät

text: Näillä tasangoilla Rohanin kuningas Théoden kuoli ajan suurimman sodan taisteluissa. Sormuksen sodan jälkeen Rammas Echor korjattiin uudelleen.


title: Twilight of the Idols (In Conspiracy with Satan)

text: Twilight of the Idols (lisänimellä In Conspiracy with Satan) on Gorgorothin kuudes studioalbumi, joka julkaistiin 21. heinäkuuta 2003. Toisin kuin yhtyeen alkupään tuotanto, on "Twilight of the Idols" tuotannollisesti selkeämpi levy, tyypillisten black metal -soundien sijaan.


text: Vuonna 2006 Back on Black Records julkaisi albumista vinyylipainoksen.


title: Slovenian jalkapallomaajoukkue

text: Slovenian jalkapallomaajoukkue on Slovenian edustusjoukkue jalkapallossa. Se toimii Slovenian jalkapalloliiton alaisuudessa. Ennen Slovenian itsenäistymistä maan pelaajat edustivat Jugoslaviaa.


title: Slovenian jalkapallomaajoukkue

text: Slovenian ensimmäinen menestyskausi ajoittui 2000-luvun alkuun, jolloin se osallistui kahden vuoden aikana ensimmäistä kertaa sekä EM-kilpailuihin 2000 että MM-kilpailuihin 2002. Se varmisti kisapaikkansa Belgian ja Alankomaiden EM-kilpailuihin 2000 voitettuaan jatkokarsinnassa Ukrainan. Lopputurnauksessa Slovenia johti avausotteluaan Jugoslaviaa vastaan jo 3–0, mutta joutui lopulta tyytymään 3–3-tasapeliin. Jatkossa Slovenia hävisi Espanjalle 1–2 ja pelasi Norjan kanssa 0–0-tasapelin jääden lohkossa viimeiseksi.


title: Slovenian jalkapallomaajoukkue

text: Slovenia selvitti tiensä Japanin ja Etelä-Korean MM-kilpailuihin 2002 kukistettuaan jatkokarsinnassa Romanian yhteismaalein 3–2. Lopputurnauksessa se hävisi kaikki ottelunsa: Espanjalle ja Paraguaylle maalein 1–3, Etelä-Afrikalle 0–1. Kolmannen kerran Slovenia esiintyi jalkapallon arvoturnauksessa Etelä-Afrikan MM-kilpailuissa 2010. Se varmisti kisapaikkansa kukistettuaan jatkokarsinnassa Venäjän vierasmaalisäännön perusteella. MM-turnauksessa joukkue karsiutui alkulohkon jälkeen. Se voitti Algerian 1–0, pelasi Yhdysvaltojen kanssa tasapelin 2–2, mutta hävisi Englannille 0–1.


title: Slovenian jalkapallomaajoukkue

text: Kesäkuussa 2012 Slovenia oli FIFA-rankingissa sijalla 30. Parhaimmillaan se on ollut 16:s helmikuussa 2011.


title: Emil Kauppi

text: Johan Emil Kauppi (vuoteen 1906 Kaupelin, 28. lokakuuta 1875 Uusikaupunki – lokakuu 1930) oli suomalainen säveltäjä, näyttelijä, pianisti ja kanteleensoittaja.


title: Emil Kauppi

text: Kaupin vanhemmat olivat työnjohtaja Johan Kauppi ja Kustaava Sandberg. Hän oppi Kangasalla pianon ja urkujen soittoa ja jatkoi opintojaan Turun kanttori-urkurikoulussa ja 1895–1897 Helsingin musiikkiopistossa. Kauppi opiskeli lyhyen aikaa muun muassa Martin Wegeliuksen ja Jean Sibeliuksen johdolla ja piti sävellyskonsertit Helsingissä 1915 ja 1923. Teatteri- ja elokuvakapellimestarina hän toimi Helsingin lisäksi Tampereella ja Viipurissa, samoin kuin usean vuoden ajan Suomen Työväen Musiikkiliiton sihteerinä.


title: Emil Kauppi

text: Kauppi oli vuodesta 1909 lähtien naimisissa Liina Lovisa Lindströmin (k. 1949) kanssa. "Nummisuutarit"-oopperansa kolmannen esityskerran jälkeen Kauppi matkusti Tampereelle ja katosi siellä lokakuussa 1930. Todennäköisesti hän teki itsemurhan, joskaan hänen tarkka kohtalonsa ei ole koskaan selvinnyt. Vuonna 1981 Kangasalla paljastettiin kuvanveistäjä Mauno Juvosen muotoilema Kaupin pronssireliefi säveltäjän entisen kodin sijaintipaikalla.


title: Emil Kauppi

text: Suurimuotoisimmat teoksensa säveltäjänä Kauppi toteutti oopperamusiikin parissa. Hänen sävellystuotantonsa käsittää kaksi oopperaa ("Päiväkummun pidot" Henrik Ibsenin tekstiin, 1925, ja "Nummisuutarit" Aleksis Kiven mukaan, 1930), kuusi operettia, näytelmämusiikkia (muun muassa laulunäytelmä "Laivan kannella" Pasi Jääskeläisen tekstiin, 1916), 50 yksinlaulua (joista suurin osa on julkaistu), 20 kuoroteosta, kymmenen pianoteosta sekä joitakin kamarimusiikkiteoksia. Lisäksi hän kirjoitti muutaman suppean musiikkiaiheisen oppikirjan, muun muassa kantelekoulun "Oppikirja kanteleensoitossa" 1904.


title: Maureen Stapleton

text: Lois Maureen Stapleton (21. kesäkuuta 1925 Troy, New York – 13. maaliskuuta 2006 Lenox, Massachusetts) oli yhdysvaltalainen elokuva-, teatteri- ja televisionäyttelijä sekä Oscar-voittaja.


title: Maureen Stapleton

text: Stapleton aloitti näyttelemisen teatterissa high schoolin jälkeen. 18-vuotiaana hän muutti New Yorkiin ja elätti itseään tekemällä mallintöitä. Stapleton teki Broadway-debyyttinsä vuonna 1946 Burgess Meredithin tuotannossa "The Playboy of the Western World".


title: Maureen Stapleton

text: Stapleton voitti vuonna 1951 Tony-palkinnon Tennessee Williamsin näytelmästä "The Rose Tattoo". Hän oli saanut roolin näytelmään, koska Anna Magnani oli kieltäytynyt roolista huonon englantinsa takia. Stapleton näytteli myös muissa Williamsin näytelmissä sekä muun muassa Lillian Hellmanin näytelmässä "Toys in the Attic" ja Neil Simonin "The Gingerbread Ladyssä", josta Stapleton voitti toisen Tonynsä.


title: Maureen Stapleton

text: Elokuvadebyyttinsä Stapleyon teki vuonna 1958 elokuvassa "Yksinäisiä naisia", josta hän sai heti Oscar-ehdokkuuden parhaasta naissivuosasta. Stapleton sai myös Oscar-ehdokkuuden elokuvista "Kiitorata" (1970) ja "Sisäkuvia" (1978). Vuoden 1981 elokuvasta "Punaiset", jossa hän näytteli liettuassa syntynyttä anarkistia Emma Goldmania, hän voitti naissivuosasta sekä Oscarin että BAFTA:n.


title: Maureen Stapleton

text: Stapleton oli kahdesti naimisissa. Hänen ensimmäinen miehensä oli tuottaja Max Allentuck, jonka kanssa hänellä on kaksi lasta (Daniel, Katherine), ja toinen näytelmäkirjailija David Rayfiel. Stapleton kärsi useita vuosia ahdistuksesta ja alkoholismista. Ahkerana tupakoijana tunnettu Stapleton kuoli 80-vuotiaana keuhkoahtaumatautiin kotonaan.


title: Maureen Stapleton

text: Ehdokkaana:


title: Nils Johan Semb

text: Nils Johan Semb (s. 24. helmikuuta 1959) on norjalainen jalkapallovalikuttaja, valmentaja ja entinen pelaaja. Vuodesta 2009 lähtien hän on toiminut Norjan jalkapalloliiton puheenjohtajana.


title: Nils Johan Semb

text: Sembin pelaajaura oli vaatimaton ja hän pelasi kymmenisen vuotta pienessä Ørn Hortenin joukkueessa. Valmentajauransa Semb aloitti vuonna 1988 Eik Tønsbergissä, mutta teki pitkän päivätyön Norjan eri maajoukkueiden kanssa. Vuosina 1992–1998 hän valmensi Norjan alle 21-vuotiaiden jalkapallomaajoukkuetta. Sembin johdolla Norjan nuoret selvisivät EM-lopputurnaukseen 1998 ja voittivat historiallisesti EM-pronssia kaatamalla Alankomaat pronssiottelussa 2–0.


title: Nils Johan Semb

text: Menestyksekkään turnauksen jälkeen Sembistä tuli Norjan A-maajoukkueen päävalmentaja ja hän luotsasi joukkueen EM-kisohin vuonna 2000 ensi kertaa maan jalkapallohistoriassa. Lopputurnauksessa Norja taisteli jatkopaikasta, mutta putosi lopulta pudotuspeleistä tehtyjen maalien vuoksi. Norja teki turnauksessa vain yhden maalin, mutta vastaavasti sille ei tehty yhtä maalia enempää. EM-kisat kuvastivat Sembin pelifilosofiaa, joka perustui tiiviiseen puolustamiseen ja pitkiin palloihin sekä vastaiskuihin perustuneeseen hyökkäyspelaamiseen. Semb valmensi Norjan maajoukkuetta kuusi vuotta, mutta toista kertaa lopputurnauspaikkaa ei irronnut.


title: Nils Johan Semb

text: Maajoukkuepestinsä jälkeen Semb toimi kommentaattorina Norjan TV2-kanavalla. Hän jätti kommentaattorin tehtävät vuonna 2009, kun tuli valituksi maan jalkapalloliiton puheenjohtajaksi.


title: Anna Nevalainen

text: Anna Elvira Nevalainen (9. marraskuuta 1894 Juuka – 27. tammikuuta 1976 Helsinki) oli suomalainen vasemmistopoliitikko, uranuurtaja naiskysymyksessä, rauhanliikkeessä ja suomalaisen koulujärjestelmän luomisessa. Nevalainen oli Suomen Kansan Demokraattisen Liiton (SKDL) kansanedustaja (1945–1954) ja Suomen Naisten Demokraattisen Liiton (SNDL) pitkäaikainen puheenjohtaja (1944–?).


title: Anna Nevalainen

text: Anna Nevalainen syntyi 1894 viljelijäperheeseen Juuassa, jossa hänen isänsä Juho Heikki Nevalainen toimi poliisina (äiti Leena Valpuri Kortelainen). Nevalainen valmistui ylioppilaaksi vuonna 1924 ja filosofian kandidaatiksi vuonna 1929. Hän työskenteli Valtionrautateiden palveluksessa ja työväenopistojen luennoitsijana.


title: Anna Nevalainen

text: Anna Nevalainen oli aktiivinen naisten tasa-arvoon liittyvien kysymysten parissa, koskien muun muassa naisten palkkausta ja koulusta.


title: Anna Nevalainen

text: Nevalainen oli vuonna 1944 perustetun Suomen Naisten Demokraattisen Liiton ensimmäinen puheenjohtaja. Eduskunnassa hän toimi kansanedustajana 1945–54 SKDL:n riveissä. Presidentin valitsijamieheksi hänet valittiin vaaleissa 1950. Lisäksi hän toimi aktiivisesti SKDL:n liittoneuvoston jäsenenä, Vapaan sanan toimitusneuvoston pj:na, Suomen rauhanpuolustajien vpj:na, Naisten kansainvälisen demokraattisen liiton neuvostossa, Suomen rauhanliiton keskushallituksessa, Opintorahastoyhdistysten tuen hallintoneuvostossa ja osuusliike Elannon edustajiston jäsenenä.


title: Anna Nevalainen

text: Anna Nevalaisen perintöä puolustaa Vasemmistoliiton naiskansanedustajien puitteissa toimiva Annan Piiri-yhdistys.


title: Ola By Rise

text: Ola By Rise (s. 14. marraskuuta 1960 Trondheim) on norjalainen jalkapallovalmentaja ja entinen maalivahti. By Rise on toiminut kesästä 2006 lähtien Norjan jalkapallomaajoukkueen apuvalmentajana.


title: Ola By Rise

text:
Ola By Rise oli pelipaikaltaan maalivahti ja saavutti suurimmat saavutuksensa pelaamalla Rosenborg BK:ssa ennätykselliset 346 ottelua Norjan pääsarjassa Tippeligaenissa. By Rise voitti urallaan seitsemän Norjan mestaruutta ja neljä Norjan cup-mestaruutta pelatessaan Rosenborgissa vuodet 1977–1995. A-maajoukkueen maalilla By Rise esiintyi 25 kertaa.By Rise toimi Rosenborgin apuvalmentajana 1998–2003 voittaen seitsemän Norjan mestaruutta ja kaksi cup-mestaruutta. Kaudella 2004 By Rise toimi seuran päävalmentajana ja voitti seitsemännen Norjan mestaruuden valmentajana.
By Rise sai potkut marraskuussa 2004 kauden päätteeksi, sillä mestaruus oli tullut vain maalieron turvin ennen Vålerengaa.
Heinäkuussa 2006 By Rise aloitti Norjan maajoukkueen apuvalmentajana.By Rise on toiminut jalkapallouransa ohella toimittajana trondheimiläisessä Adresseavisenissa. Hän on myös suorittanut myös kandidaatin tutkinnon psykologiassa, historiassa ja norjan kielessä.


title: Kevin Berry

text: Kevin John Berry (10. huhtikuuta 1945 – 7. joulukuuta 2006) oli australialainen perhosuimari, joka voitti kaksi olympiamitalia 1964 olympialaisissa Tokiossa. Hän rikkoi uransa aikana 12 maailmanennätystä. Uintiuransa jälkeen hän oli töissä "The Sydney Morning Heraldilla" sekä ABC Sportilla. Barry kuoli 61-vuotiaana kotonaan aivokasvaimeen 7. joulukuuta 2006.


title: Luettelo PlayStation 2 -peleistä

text: Tämä on luettelo PlayStation 2 -pelikonsolille julkaistuista peleistä.


title: Arvo Laitinen

text: Arvo Anto Laitinen (4. helmikuuta 1893 Aura – 30. elokuuta 1966 Helsinki) oli suomalainen säveltäjä ja Sibelius-Akatemian opettaja.


title: Arvo Laitinen

text: Laitinen opiskeli pianon- ja urkujensoittoa sekä musiikinteoriaa jo lyseovuosinaan Turussa sekä Helsingin musiikkiopistossa Erkki Melartinin johdolla ja Helsingin yliopistossa Ilmari Krohnin johdolla. Laitinen opetti musiikinteoriaa Sibelius-Akatemiassa vuosina 1920–1960 sekä Helsingin kirkkomusiikkiopistossa ja toimi musiikkiarvostelijana ("Kotimaa", "Ajan Suunta"). Hän oli Krohnin ohella Kristillisen taideseuran keskeisimpiä musiikkihahmoja. Laitinen oli erityisesti Richard Wagnerin musiikin tuntija ja hän ihaili myös Anton Bruckneria. Opetustyön ja suurisuuntaisten muotopyrkimysten vuoksi hänen sävellystuotantonsa jäi suppeaksi. Sävellyskonsertin Laitinen piti 1919, hän esiintyi myös pianistina ja urkurina ja toimi nuorisokuorojen johtajana.


title: Knut Tørum

text: Knut Kjartan Tørum (s. 16. elokuuta 1971 Bergen) on norjalainen jalkapallovalmentaja ja entinen keskikenttäpelaaja.


title: Knut Tørum

text: Tørumin pelaajaura oli vaatimaton ja hän pelasi mm. bergeniläisessä SK Brannissa.


title: Knut Tørum

text: Tørumista tuli Rosenborgin väliaikainen päävalmentaja elokuussa 2006, kun Per-Mathias Høgmo joutui jäämään sairauslomalle. Tørum johdatti Rosenborgin Norjan mestariksi 2006. Lokakuussa Per-Mathias Høgmo ilmoitti lopettavansa jalkapallovalmennuksen ja Rosenborg pestasi Tørumin virallisesti päävalmentajakseen.


title: Knut Tørum

text: Tørumin pesti Rosenborgin päävalmentajana päättyi 24. lokakuuta 2007. Seura oli vajonnut kauas kärjestä Norjan liigassa, eikä 2–0 kotivoitto Valenciasta Mestarien liigassa auttanut Tørumia.


title: Knut Tørum

text: Joulukuussa 2008 Tørum palasi valmennustehtäviin tehtyään sopimuksen Tippeligaeniin nousseen IK Startin kanssa. Tørumin johdolla Start sijoittui kausilla 2009 ja 2010 Tippeligaenin keskikastiin ja eteni cupissa parhaimmillaan puolivälieriin 2010. Kausi 2011 sujui kuitenkin kehnosti ja Startin juututtua putoamiskamppailuun Tørum erosi tehtävistään kesäkuussa 2011 vain hetki ennen cupin ottelua Strømsgodsetia vastaan.


title: Knut Tørum

text: Tammikuussa 2013 Tørum palasi valmennustehtäviin Norjan alle 21-vuotiaiden maajoukkueen apulaisvalmentajana ja alle 23-vuotiaiden maajoukkueen päävalmentajana. Kesällä 2014 hän siirtyi Arendal Fotballin päävalmentajaksi. Tørumin johdolla Arendal voitti kaudella 2016 Norjan 2. divisioonan mestaruuden ja nousi maan toiseksi korkeimmalle sarjatasolle 1. divisioonaan. Kausi 2017 sujui kuitenkin heikosti ja seurajohto erotti Tørumin kesäkuussa 2017.


title: Aleksandr Tvardovski

text: Aleksandr Trifonovitš Tvardovski (; 21. kesäkuuta 1910 Zagorje – 18. joulukuuta 1971 Krasnaja Pahra) oli neuvostoliittolainen runoilija ja "Novyi mir" -kirjallisuuslehden pitkäaikainen päätoimittaja 1950–1954 ja 1958–1970.


title: Aleksandr Tvardovski

text: Hänet palkittiin Stalinin palkinnolla/Neuvostoliiton valtionpalkinnolla 1941, 1946, 1947 ja 1971 ja Leninin palkinnolla 1961 runostaan ”Za dalju – dal” (За далью – даль). Tvardovskin ensimmäinen kausi päätoimittajana päättyi lyhyeen hänen julkaistuaan kyseenalaista aineistoa. Hän kuitenkin palasi myöhemmin lehden johtoon ja jatkoi rohkeaa linjaansa, muun muassa siitä syystä, että tunsi pääsihteeri Nikita Hruštšovin henkilökohtaisesti.


title: Bremenin raatihuone

text: Bremenin raatihuone () on historiallinen arvorakennus Bremenin kaupungissa, Saksassa. Vuoden 2004 heinäkuussa raatihuone valittiin yhdessä sen edessä sijaitsevan Bremer Roland -patsaan kanssa Unescon maailmanperintöluetteloon.


title: Bremenin raatihuone

text: Raatihuone rakennettiin myöhäisellä keskiajalla, vuosina 1405–1408, goottilaista tyylisuuntaa noudatellen. Ajan myötä raatihuone on kokenut uudistuksia ja kunnostuksia. Nykyään sen julkisivu edustaa niin sanottua weseriläistä renessanssia.


title: Bremenin raatihuone

text: Raatihuone sijaitsee Bremenin vanhankaupungin itäosassa, tuomiokirkon ja Neitsyt Marialle pyhitetyn Liebfrauenkirchen välissä. Se erottaa toisistaan kauppatorin ja tuomiokirkon edessä aukeavan Kirkkotorin. Sitä vastapäätä kauppatorin toisella puolella on kiltojen talo Schütting. Torin toisella laidalla on 1960-luvulla pystytetty kunnallishallinnon rakennus.


title: Bremenin raatihuone

text: Raatihuone koostuu kahdesta osasta. Vanha puoli rakennettiin 1405-1409 ja sitä uusittiin 1595-1612. Uusi puoli rakennettiin katedraalitorin puolelle vuosina 1909-1912.


title: Bremenin raatihuone

text: Vanha puoli on kaksikerroksinen tiiliseinäinen rakennus, jonka lattiat ovat puuta ja katto vihreää kuparia. Seinien kuviointi syntyy tummien ja vaaleiden tiilien vaihtelusta. Ikkunoiden välissä on alkuperäisen goottilaisen rakennuksen patsaita jotka esitävät keisaria ja vaaliruhtinaita. Renessanssin aikana niihin lisättiin koristeita jotka symbolisoivat kaupungin itsehallintoa. Alakerrassa oli aikoinaan tiloja kauppiaille ja teatteriesityksiin, kun taas yläkertaa käytettiin juhlasalina. 1600-luvulla rakennusta uudistettiin niin että kolme keskimmäistä talon 11 holvikaaresta korotettiin ja niihin lisättiin Weserin renessanssille tyypilliset nelikulmaiset ikkunat.


title: Bremenin raatihuone

text:
"Weserin renessanssiksi" kutsutaan Weser-joen varrella Pohjois-Saksassa 1600-luvulla ja 1700-luvun alussa esiintynyttä koristeellista rakennustyyliä, jossa näkyy ennen Kolimikymmenvuotista sotaa alueella vallinnut kulttuurin ja talouden kukoistuskausi.
Juhlasalin katosta roikkuvat laivojen pienoismallit kuvaavat ulkomaankaupan merkitystä Bremenin kaupungille.


title: Bremenin raatihuone

text: Uudella puolella on kolme kerrosta. Sen suunnittelijaksi valittiin arkkitehtuurikilpailulla Gabriel von Seidl. Ulkopinta on peitetty klinkkerillä, ja veistokset tehty saksalaisesta kalkkikivestä.


title: Homogenic

text: Homogenic on syyskuussa 1997 julkaistu islantilaisen sooloartisti Björkin kolmas kansainvälinen albumi. Sen tuottivat Björk, Howie B, Guy Sigsworth, Mark Bell ja Markus Dravs.


title: Homogenic

text: "Bacheloretten" musiikkivideo sai vuoden 1998 Grammy-ehdokkuuden parhaasta musiikkivideosta.


title: Incipit Satan

text: Incipit Satan on Gorgorothin viides studioalbumi, joka julkaistiin 7. helmikuuta 2000. Levy on Gorgorothin julkaisuhistoriassa kokeellisin, sillä siltä löytyy muun muassa industrial- ja dark ambient -piirteitä.


title: Coventry Climax

text: Coventry Climax oli vuonna 1903 perustettu brittiläinen yhtiö, joka muun muassa toimitti moottoreita Formula 1 -sarjaan. Sen moottoreilla voitettiin kaiken kaikkiaan 40 Grand Prix -kilpailua. Coventry Climaxin moottoreita käyttivät muun muassa Cooper-, Lotus- ja Brabham-tallit.


title: Coventry Climax

text: Moottoritoimitusten lisäksi Coventry Climax valmisti trukkeja.


title: HV71

text: HV71 on jönköpingiläinen jääkiekkoseura Ruotsista. Se on perustettu vuonna 1971, ja se pelaa Ruotsin pääsarjatasolla SHL:ssä. Joukkueen valmentajana toimii Johan Lindbom.


title: HV71

text: Joukkue on pelannut yhtäjaksoisesti Elitserienissä/SHL:ssä vuodesta 1985 lähtien ja lisäksi kauden 1979–1980. Kausia pääsarjatasolla on siis kertynyt yhteensä 30. Joukkue on lisäksi pelannut yhdeksän kautta 1. divisioonassa ja neljä kautta 2. divisioonassa. Seuran nimenä on välillä ollut myös HV71 Blue Bulls. Suomalaisista seurassa ovat pelanneet muun muassa Pekka Marjamäki, Hannu Lassila, Reijo Ruotsalainen, Kai Nurminen, Arto Ruotanen, Esa Keskinen, Kari Takko, Kari Eloranta, Jarkko Varvio, Pasi Määttänen, Jere Karalahti ja Jesse Joensuu. Kaudella 2009–2010 HV:ssa pelasi neljä suomalaista: Pasi Puistola, Janne Niinimaa, Jukka Voutilainen ja Teemu Laine. HV71 on voittanut Ruotsin mestaruuden viidesti. Joukkue on SHL:n maratontaulukossa kuudes.Vuonna 1996 HV71 voitti pronssimitalin Euroopan Cupista. Vuonna 2005 se pelasi European Champions Cupissa, mutta ei päässyt alkulohkostaan jatkoon. Kaudella 2008-09 joukkue osallistui Ruotsin mestarina uuteen Champions Hockey Leagueen, jossa se kuitenkin jäi Espoo Bluesin jalkoihin.Lähde:


title: Glenn Buchanan

text: Glenn Buchanan (19. marraskuuta 1962 Townsville, Queensland) on australialainen entinen perhosuimari, jonka huippuvuodet osuivat 1980-luvulle. Hän voitti uransa aikana kaksi pronssista olympiamitalia, molemmat vuoden 1984 kesäolympialaisista Los Angelesista.


title: Glenn Buchanan

text: Hänen kanssaan olympiapronssia voittaneessa viestijoukkueessa uivat Mark Stockwell, Peter Evans sekä Mark Kerry.


title: Per-Mathias Høgmo

text: Per-Mathias Høgmo (s. 1. joulukuuta 1959) on norjalainen entinen jalkapallovalmentaja ja pelaaja. Hän on toiminut myös Norjan yleisradion NRK:n jalkapallokommentaattorina. Tammikuusta 2018 lähtien hän on toiminut Fredrikstad FK:n päävalmentajana.


title: Per-Mathias Høgmo

text: Pelaajaurallaan Norjassa ja Ruotsissa pelannut Høgmo ei saavuttanut suurempaa menestystä. Hän lopetti aktiiviuransa jo 30-vuotiaana 1989 ja siirtyi valmentajaksi. Hän aloitti Gratangenin ja Tromsdalenin pikkuseuroissa nousten kaudeksi 1992 pääsarjaseura Tromsø IL:n päävalmentajaksi. Pesti jäi kuitenkin yhteen kauteen ja Høgmo jatkoi uraansa Fossum IF:n päävalmentajana.


title: Per-Mathias Høgmo

text: Vuonna 1993 Høgmo siirtyi Norjan jalkapalloliiton palvelukseen ja toimi vuoteen 1996 saakka nuorten maajoukkueiden valmentajina ikäluokissa U15–U19. Seuratasolla hänestä tuli 1995 Mossin päävalmentaja ja hän nosti seuran Tippeligaeniin ensimmäisellä kaudellaan.


title: Per-Mathias Høgmo

text: Vuoden 1997 alusta Høgmo aloitti Norjan naisten jalkapallomaajoukkueen päävalmentajana menestyneen Even Pellerudin seuraajana. Høgmon johdolla naiset jäivät alkulohkoonsa EM-kisoissa 1997 ja sijoittuivat neljänneksi MM-kisoissa 1999 ja olympiakultaan 2000. Olympialaisten jälkeen Høgmo jätti tehtävänsä ja siirtyi Norjan alle 21-vuotiaiden maajoukkuevalmentajaksi.


title: Per-Mathias Høgmo

text: Seurajoukkuevalmentajaksi Høgmo palasi kaudeksi 2004 johdattaen Tromsøn hienosti Tippeligaenissa neljänneksi. Hän jätti kuitenkin tehtävänsä kauden jälkeen ja palasi valmennustehtäviin elokuussa 2005 Rosenborgin päävalmentajana. Høgmo jäi sairauslomalle elokuussa 2006 Rosenborg BK:n päävalmentajan tehtävistä. Lokakuussa 2006 hän ilmoitti eroavansa seuran palveluksesta ja lopettavansa uransa jalkapallovalmentajana.


title: Per-Mathias Høgmo

text: Loppuvuodesta 2008 Høgmo kuitenkin pyörsi päätöksensä jättää jalkapallovalmennus ja hän siirtyi Tippeligaenissa pelaavan kotikaupunkinsa ylpeyden Tromsø IL:n päävalmentajaksi. Høgmon johdolla TIL taisteli säännöllisesti kärkisijoista ja jopa mestaruudesta Norjan liigassa. Parhaaksi sijoitukseksi jäi kauden 2011 kakkossija. TIL hävisi mestaruuden Moldelle vain viidellä pisteellä. Høgmon viimeinen kausi 2012 päättyi liigassa neljänteen sijaan ja Norjan cupissa finaalitappioon superyllättäjöä IL Høddille. Kauden jälkeen Høgmon sopimus seuran kanssa päättyi ja hän ilmoitti keskittyvänsä seuraavana vuonna täysin opiskeluihin. Vålerenga yritti houkutella Høgmoa päävalmentajaksi, mutta hän kieltäytyi seuran tarjouksesta. Norjalaisvalmentaja palasi valmennustehtäviin kuitenkin jo toukokuussa 2013 siirryttyään Allsvenkanissa vaikeuksiin ajautuneen Djurgårdenin päävalmentajaksi. Høgmon johdolla Djurgården paransi merkittävästi otteitaan ja seura nousi kauden mittaan Allsvenskanissa kohti keskikastia. Norjalaisvalmentajasta tuli hyvin suosittu sekä pelaajien että fanien keskuudessa ja syksyn mittaan DIF keskusteli Høgmon kanssa jatkosopimuksesta. Syyskuun lopussa Høgmo jätti fanien ja suureksi pettymykseksi seuran siirtyen Norjan jalkapallomaajoukkueen päävalmentajaksi. Høgmon mukaan maajoukkuepesti oli ainoa, jonka vuoksi hän oli valmis jättämään Djurgårdenin. Hän toimi Djurgårdenin päävalmentajana kauden 2013 loppuun ja luotsasi seuran seitsemänneksi.


title: Per-Mathias Høgmo

text: Maajoukkuevalmentajana Høgmo ei onnistunut odotusten mukaisesti. EM2016-karsinnoissa Norja sijoittui alkulohkonsa kolmanneksi, mutta kisapaikka kaatui jatkokarsinnan tappioon Unkarille yhteismaalein 3–1. EM-pettymyksestä huolimatta Høgmo jatkoi päävalmentajana myös . Norjan karsinnat alkoivat heikosti, kun joukkue kärsi tappiot Saksalle ja Azerbaidžanille. Norja otti ainoan karsintavoittonsa syksyn 2016 aikana San Marinoa vastaan. Høgmo erosi tehtävästään marraskuussa 2016, kun Tšekki oli kaatanut Norjan kotonaan 2–1.


title: Per-Mathias Høgmo

text: Tammikuussa 2018 Høgmo aloitti Norjan 2. divisioonaan pudonneen Fredrikstadin päävalmentajana.


title: Juho Komu

text: Johan Alfred (Juho tai J.A.) Komu (10. joulukuuta 1877 Haapavesi – 16. joulukuuta 1928 Pietari) oli suomalainen toimittaja ja Suomen Sosialidemokraattisen Puolueen (SDP) kansanedustaja.


title: Juho Komu

text: Komu syntyi suntio ja unilukkari "Aleksi Komun" ja "Anna Sofia Pihlajaniemen" perheeseen Haapavedellä 1877. Perheessä oli kahdeksan lasta joista Juho oli vanhin. Hän kävi kansakoulun 1885–1889 ja Haapaveden kansanopistossa hän opiskeli vuosina 1896–1897. Juho Komu toimi kiertokoulunopettajana ja 20-vuotiaana hänet valittiin kansakoulunopettajaksi Haapaveden Karsikkaan koululle. Komu toimi opettajana kuuden vuoden ajan. Tämän jälkeen hänestä tuli SDP:n puhuja ja muuttaessaan Ouluun 1906 Komu siirtyi "Kansan Tahto" -lehden toimittajaksi. Hänen toimituskautensa loi pohjaa sosialismin aatteille Oulun ja Lapin läänien alueilla.


title: Juho Komu

text: Komu valittiin eduskuntaan Oulun läänin eteläisestä vaalipiiristä vuosiksi 1907–1914 sekä 1917 Vaasan läänin pohjoisesta vaalipiiristä. Eduskunnassa Komu kuului pankki-, talous- ja valtiovarainvaliokuntiin.


title: Juho Komu

text: Sisällissodan jälkeen tapahtumiin aktiivisesti punaisten puolella osallistunut Komu pakeni Venäjälle, jossa hän osallistui pakolaisten yhteistoimintaan. Komu osallistui elokuussa 1918 suomalaisten sosiaalidemokraattien neuvottelukokoukseen Moskovassa, mutta hän ei kannattanut niin sanottujen Rahjan teesien hyväksymistä eikä siten osallistunut Suomen kommunistisen puolueen perustavaan kokoukseen. Komu kuitenkin liittyi puolueeseen myöhemmin ja hän oli läsnä äänivaltaisena edustajana sen toisessa edustajakokouksessa 1919. Komu työskenteli Venäjällä "Vapaus"-lehden ja petroskoilaisen "Punainen Karjala" -lehden toimittajana sekä opetti Lännen vähemmistökansallisuuksien yliopistossa. Komu kirjoitti teoksen "Kumousvuosi 1905", joka julkaistiin Leningradissa vuonna 1925. Hän kuoli Leningradissa vuonna 1928.


title: Juho Komu

text: Komu oli naimisissa vuodesta 1910 diakonissa "Lydia Eliaantytär Sarasen" (1879–1966) kanssa.


title: Podenco

text: Podenco on ikivanha espanjalainen alkukantainen koiratyyppi, jota käytetään jäniksenmetsästykseen. Omiksi roduikseen Real Sociedad Canina de Españan mukaan luokitellaan andalusianpodenco, ibizanpodenco, kanarianpodenco, maneto ja valencianpodenco. Espanjassa epävirallisia rotuja ovat lisäksi galicianpodenco, hierronpodenco, mallorcanpodenco ja menorcanpodenco eli "ca coniller". Portugalinpodengo on sukua podencoille, mutta podengoja ei ole virallisesti kuin yksi. On kuitenkin olemassa myös brasilianpodengo eli "perro criollo", mutta yksikään suurempi kenneljärjestö Brasilian kennelliitto mukaan luekien ei ole hyväksynyt sitä.


title: Podenco

text: Oikeastaan podenco ja podengo ovat molemmat samaa rotutyyppiä, mutta Portugalissa nimitys eroaa espanjalaisesta yhdellä kirjaimella. Myös galicianpodencon paikallinen nimitys galegon kielellä on podengo galego, sillä Galiciassa puhuttava galego ja portugali ovat toistensa lähimmät sukukielet.


title: Podenco

text: Periaatteessa myös faaraokoira, etnankoira ja uhanalainen lampedusankoira (joka tunnetaan espanjaksi nimillä "podenco de lampedusa" ja "podenco de tunez") ovat samaa pystykorvaisten, etäisesti vinttikoiran kaltaisten jänistä metsästävien podencojen rotutyyppiä: esimerkiksi kanarianpodenco ja faaraokoira ovat erittäin samankaltaisia paitsi alkuperältään ja käyttötarkoitukseltaan, myös ulkonäöltään. Nyt jo sukupuuttoon kuollut ranskanpodenco edusti myös podencojen fenotyyppiä ja sitä käytettiin saman riistan metsästämiseen.


title: Podenco

text: Espanjalaisten oma määritelmä podencolle on seuraava: Hieman pienikokoisempi, mutta vankkarakenteisempi kuin vinttikoira. Pyöreä pää, pystyt korvat, suora selkä, keskipitkä karvapeite, kaartuva häntä, pienet, mutta erittäin voimakkaat käpälät. Se on jonkin verran haukkuherkkä ja erittäin viisas. Metsästyskoirana se on ketterä ja sitkeä, ja sillä on hyvä näkö- ja hajuaisti.


title: Punaiset (elokuva)

text: Punaiset ("Reds") on vuoden 1981 yhdysvaltalainen historiallinen draamaelokuva. Sen on tuottanut, ohjannut ja osittain käsikirjoittanut Warren Beatty, joka myös näyttelee pääosan. Naispääosassa esiintyy Diane Keaton. Elokuva keskittyy kirjailija John Reediin, joka kirjoitti kirjan vuoden 1917 Venäjän vallankumouksesta "Kymmenen päivää, jotka järisyttivät maailmaa". Muissa keskeisissä rooleissa ovat lisäksi Edward Herrmann, Jerzy Kosinski, Jack Nicholson, Paul Sorvino, Maureen Stapleton, Ramon Bieri, Nicolas Coster ja M. Emmet Walsh.


title: Punaiset (elokuva)

text: Elokuvassa esiintyy lisäksi useita silminnäkijöitä. Toiset heistä ovat kuuluisia henkilöitä. Silminnäkijöinä esiintyvät mm. radikaalikasvattaja ja rauhanaktivisti Scott Nearing, kirjailija Dorothy Frooks, toimittaja ja kirjailija George Seldes ja kirjailija Henry Miller.


title: Punaiset (elokuva)

text: Punaiset oli ehdolla 12 Oscarin, kuuden Bafta-palkinnon ja seitsemän Golden Globen saajaksi. Maureen Stapleton voitti roolisuorituksestaan parhaan naissivuosan Oscarin ja Baftan, Warren Beatty ohjauksesta Oscarin ja Golden Globen. Lisäksi Parhaan kuvauksen Oscar-palkinto ja Jack Nicholsonin sivuosa-Bafta menivät elokuvalle.


title: Punaiset (elokuva)

text: Elokuvan lokakuun vallankumousjakso on kuvattu Helsingin Senaatintorilla ja sen lähiympäristössä. Elokuvan tarina sijoittuu myös osittain Suomeen. Matkatessaan Suomen halki Neuvostoliittoon Jack Reed jää kiinni ja hänet passitetaan vankilaan Suomenlinnaan. Joitakin kohtauksia kuvattiin Rovaniemellä, Kokkolassa ja Kemijärvellä. Elokuvassa esiintyi pienissä rooleissa myös joitakin suomalaisia näyttelijöitä, kuten Åke Lindman ja Pertti Weckström. Elokuvaa kuvattiin myös Vihdin Otalammen rautatieasemalla.


title: Punaiset (elokuva)

text: Ehdokkaana:


title: Punaiset (elokuva)

text:
Ehdokkaana:
Ehdokkaana:
"The New York Timesin" kriitikot valitsivat "Punaiset" vuonna 2004 yhdeksi kaikkien aikojen tuhannesta parhaasta elokuvasta maailmassa. "Video-oppaassa" vuodelta 1994 Asko Alanen pitää sitä ylipitkänä, jaarittelevana ja pinnallisena ja antaa sille kolme tähteä viidestä, mikä vastaa sanallista arviota ”hyvä”.


title: Boy Charlton

text: Andrew Murray Charlton (12. elokuuta 1907 – 10. joulukuuta 1975) oli australialainen uimari, jonka päälaji oli vapaauinti. Hänet tunnetaan paremmin nimellä Boy Charlton. Hänen huippuvuotensa osuivat 1920-luvulle, jolloin hän voitti viisi olympiamitalia: kultaa 1 500 metrin vapaauinnissa, hopeaa vapaauintiviestissä ja pronssia 400 metrin vapaauinnissa Pariisissa 1924 sekä hopeaa 400 metrin ja 1 500 metrin vapaauinnissa Amsterdamissa 1928. Hän kilpaili vielä Los Angelesin olympialaisissa 1932 mutta saavutti parhaimmillaan vain kuudennen sijan 400 metrin vapaauinnissa.


title: Tommy Svensson

text: Tommy Svensson (s. 4. maaliskuuta 1945) on ruotsalainen jalkapallovalmentaja ja entinen pelaaja.


title: Tommy Svensson

text: Svensson kuuluu jalkapalloilevaan sukuun, sillä hänen isänsä Stig Svensson ja siskonpoikansa Joachim Björklund ovat myös jalkapalloilijoita.


title: Tommy Svensson

text: Svensson pelasi urallaan muun muassa Östers IF:ssä ja belgialaisessa Standard Liègessä. Hänet palkittiin Ruotsin parhaana jalkapalloilijana 1969 ja hän osallistui MM-kilpailuihin 1970. Hän pelasi maajoukkueessa 40 maaottelua ja teki niissä kolme maalia.


title: Tommy Svensson

text: Pelaajauransa jälkeen Svensson on toiminut valmentajana. Hän aloitti entisen seuransa Östers IF:n valmentajana. Valmennettuaan norjalaisen Tromsø IL:n Norjan liigan kakkoseksi 1990, Ruotsin jalkapalloliitto kiinnostui hänestä ja 1991 Svensson aloitti uransa Ruotsin maajoukkueen päävalmentajana. Svenssonin valmennuskausi oli menestyksekäs. EM-kilpailuissa 1992 Svensson johdatti Ruotsin välieriin, joissa se taipui Saksalle 2–3. Kruunu Svenssonin uralle tuli kuitenkin kaksi vuotta myöhemmin Yhdysvalloissa käydyissä MM-kilpailuissa 1994 kun Ruotsi voitti pronssia kaataen pronssiottelussa Bulgarian 4–0. Ruotsi ei selviytynyt vuoden 1996 EM-kilpailuihin ja seuraavana vuonna Svensson jätti maajoukkuevalmentajan tehtävät. Sen jälkeen hän on toiminut televisiokommentaattorina sekä Tromsø IL:n valmentajana 2001.


title: Josef Julius Wecksell

text: Josef Julius Wecksell (19. maaliskuuta 1838 Turku, Suomi – 9. elokuuta 1907 Helsinki, Suomi) oli suomalainen runoilija ja näytelmäkirjailija.


title: Josef Julius Wecksell

text: Wecksellin vanhemmat olivat hattutehtailija Johan Wecksell ja Sofia Ulrika Björklund. Hän pääsi ylioppilaaksi 1858 Turun lukiosta ja opiskeli sitten estetiikkaa ja kirjallisuutta Helsingin yliopistossa. Wecksellin ura oli erittäin lyhyt mutta menestyksekäs. Wecksell ehti julkaista virallisesti uransa aikana vain kaksi teosta, runokokoelman "Valda ungdomsdikter" (1860) ja näytelmän "Daniel Hjort" (1863). 24-vuotiaana Wecksellin henkinen tasapaino murtui, ja hän joutui Lapinlahden mielisairaalaan, jossa hän vietti loppuelämänsä. Weckselliä pidetään lahjakkaimpana romantiikan jälkimaininkien ruotsinkielisistä kirjailijoista.


title: Josef Julius Wecksell

text: Wecksellin muistoksi on pystytetty häntä esittävä patsas Åbo Akademin kirjaston edustalle Turkuun. Hänen mukaansa on myös nimetty Wecksellintie Helsingin Eirassa.


title: Josef Julius Wecksell

text: Hänen silinterihattunsa on esillä Kihniössä esinemuseossa.


title: Chioma Ajunwa

text: Chioma Ajunwa (s. 25. joulukuuta 1970 Umuihiokwu, Nigeria) on nigerialainen yleisurheilija.


title: Chioma Ajunwa

text: Hän on ensimmäinen nigerialainen olympiavoittaja ja ensimmäinen afrikkalainen nainen, joka on voittanut kultaa yleisurheilun kenttälajeissa, lisäksi hän on vielä tähänkin päivään saakka maansa ainoa henkilökohtainen olympiavoittaja. Ajunwa voitti pituushypyn olympiakultaa Atlantassa 1996 tuloksella 712, joka on Afrikan ennätys. Afrikan mestaruuden hän on voittanut kolme kertaa: 1989, 1990 ja 1998.


title: Chioma Ajunwa

text: Ajunwa osallistui Atlantassa myös 100 metrin juoksuun ja viestiin. Hän on pelannut myös jalkapalloa Nigerian naisten jalkapallomaajoukkueessa. Ammatiltaan Ajunwa on poliisi.


title: Chioma Ajunwa

text: Ajunwa kärsi neljän vuoden kilpailukiellon kiellettyjen aineiden käyttämisestä vuosina 1992–1996. Vuonna 2002 hän jäi uudelleen kiinni, ja sai elinikäisen kilpailukiellon.


title: Chioma Ajunwa

text: Uransa jälkeen Ajunwa on perustanut säätiön tukemaan dopingin vastaista työtä.


title: Lorraine Crapp

text: Lorraine Joyce Crapp (myöh. Thurlow, s. 17. lokakuuta 1938 Sydney) on entinen australialainen uimari. Hän osallistui uransa aikana kaksiin olympialaisiin, 1956 Melbournessa ja 1960 Roomassa.


title: Lorraine Crapp

text: Crapp aloitti uinnin Dawn Fraserin kanssa ja heitä valmensi Harry Gallagher mutta 16 vuoden iässä Crapp vaihtoi Frank Guthrien valmennettavaksi. Hänen valmennettavanaan Crapp rikkoi ensimmäisen maailmanennätyksensä kahdestakymmenestäkolmesta tammikuussa 1954, ja myöhemmin samana vuonna hän voitti kaksi mestaruutta Kansainyhteisön kisoissa 110 jaardin ja 440 jaardin vapaauinnissa.


title: Lorraine Crapp

text: Olympialaisiin saavuttaessa Crapp ja hänen ystävänsä Dawn Fraser jakoivat 100 metrin vapaauinnin maailmanennätyksen, ja pidemmillä matkoilla Crappin hallussa oli vielä kuusi lisää. Elokuussa 1956 hän oli rikkonut Ragnhild Hvegerin 16 vuotta vanhan 400 metrin vapaauinnin maailmanennätyksen ja alittanut ensimmäisenä naisena viiden minuutin rajan ajallaan 4.50,8. Itse olympialaisissa, 100 metrin vapaauinnin finaalissa, Fraser voitti niukasti Crappin, ja molemmat alittivat entisen maailmanennätyksen. Faith Leech varmisti australialaisille vielä kolmoisvoiton kyseisestä lajista.


title: Lorraine Crapp

text: Crapp voitti helposti kultaa 400 metrin vapaauinnissa, joka oli 100 metrin lisäksi ainoa naisten henkilökohtainen vapaauintilaji kilpailuissa, jättäen Fraserin taakseen lähes kahdeksan sekunnin päähän. Crapp, Fraser, Leech ja Sandra Morgan voittivat 4 × 100 metrin vapaauintiviestin uudella maailmanennätysajalla 4.17,1.


title: Lorraine Crapp

text: Vuoden 1960 olympialaisiin lähdön alla Crapp meni salaa naimisiin Australian joukkueen lääkärinä toimineen tohtori Bill Thurlow’n kanssa. Kun paljastui, että Crapp kisakaupungissa hiipi yöksi omalla kustannuksellaan Roomaan matkustaneen ja kisakylän ulkopuolella asuneen aviomiehensä luo, rajoitti Australian joukkueen johto Crappin liikkumista ja ryhtyi valvomaan häntä, mikä vaikutti negatiivisesti hänen kilpailumoraaliinsa. Hän osallistui Roomassa vain 4 × 100 metrin vapaauintiviestiin ja ui loppukilpailussa heikosti kolmannen osuuden, jolloin Australia jäi hopealle 2,4 sekuntia maailmanennätyksen 4.08,9 uineelle Yhdysvalloille hävinneenä.


title: Lorraine Crapp

text: Crapp toimi yhtenä olympialipun kantajista Sydneyn kesäolympialaisissa vuonna 2000.


title: 10 000 Watts of Artificial Pleasures

text:
10 000 Watts of Artificial Pleasures on Dope Stars Inc -yhtyeen esikoislevy.
Albumi julkaistiin vuonna 2003.


title: Tero Koskela

text: Tero Koskela (s. 13. lokakuuta 1976 Kokkola) on uransa lopettanut suomalainen jalkapalloilija. Hän oli pelipaikaltaan keskikenttäpelaaja, joka pelasi useimmiten keskellä tai oikeassa laidassa.


title: Tero Koskela

text: Koskela on Kokkolan Pallo-Veikkojen kasvatti, ja ensimmäiset Veikkausliiga-ottelunsa hän pelasi Vaasan Palloseurassa kaudella 1996. Hän on edustanut Suomessa pääsarjatasolla myös Jazzia, Jokereita ja Tampere Unitedia. TamUsta Koskela siirtyi Norjaan, jossa hän edusti puolitoista kautta sekä Tippeligaenin Fredrikstadia että Adeccoligaenin Hønefossia. Kaudeksi 2007 hän siirtyi Honkaan ja kaudeksi 2009 hän palasi Vaasaan. Koskela on saavuttanut muun muassa SM-kultaa TamUssa kaudella 2001 ja Suomen cupin mestaruuden Jokereissa kaudella 1999.


title: Tero Koskela

text: Koskela on toiminut suomalaisten jalkapalloilijoiden edunvalvontajärjestön Jalkapallon Pelaajayhdistys ry:n puheenjohtajana vuodesta 2007 alkaen.


title: Timo Penttilä

text: Timo Jussi Penttilä (16. maaliskuuta 1931 Tampere – 25. helmikuuta 2011 Helsinki) oli Suomen merkittävimpiä modernistisia arkkitehteja.


title: Timo Penttilä

text: Penttilän vanhemmat olivat karjanjalostuksessa ansioitunut maanviljelysneuvos Arvo Mikko Penttilä ja Ester Elviira Matinheimo. Penttilä valmistui ylioppilaaksi Tampereen yhteiskoulusta vuonna 1950 ja arkkitehdiksi Teknillisestä korkeakoulusta vuonna 1956. Vuosina 1957−1959 hän työskenteli Aarne Ervin arkkitehtitoimistossa ja perusti tämän jälkeen oman toimiston. Hänen läpimurtotyönsä oli vuonna 1958 suunniteltu ja 1960 valmistunut Tampereen työväenopiston talo Sampola, jonka hän suunnitteli yhdessä Kari Virran kanssa. Seuraavana vuonna hän voitti Helsingin kaupunginteatterin arkkitehtuurikilpailun, joka nosti hänet maan eturivin arkkitehtien joukkoon. Kaupunginteatterissa hän vaihtoi varhaisten töidensä betonipinnan vaaleisiin kaakelilaattoihin sekä siirtyi ankarasta rationalismista ekspressiivisemmän ilmaisun suuntaan. Kaupunginteatteri on esimerkki Penttilän pehmeästä, ihmisläheisestä modernismista, jossa on samankaltaisuuksia Reima Pietilän ja Alvar Aallon kypsimpiin töihin.


title: Timo Penttilä

text: Penttilä suunnitteli myös tiukan rationaalisia rakennuksia, muun muassa Helsingin Hanasaaren B -voimalaitoksen, joka on saanut ammattipiireissä arvostusta alusta lähtien. Siinä raskaat rakennusmassat on saatu sommittelulla näyttämään keveämmiltä. Vuonna 1967 valmistunut Ratinan stadion Tampereella taas edustaa 1960-luvun niin sanottua betonibrutalismia, jossa raskaat betonirakenteet jätettiin näkyviin hallitsevaksi arkkitehtoniseksi elementiksi. Rakennuksessa on nähty vaikutteita myös italialaisen modernistin Pier Luigi Nervin töistä. Uransa aikana Penttilää kritisoitiin ammattikunnan sisällä liiasta kokeilunhalusta ja modernismin tiukkoja sääntöjä kunnioittamattomasta ekspressiivisestä arkkitehtuurista (eli modernistin perisynnistä, formalismista). Arkkitehtikunnan ulkopuolella esimerkiksi J. P. Roos on arvostellut häntä terävästi liian tinkimättömästä modernista otteesta.


title: Timo Penttilä

text: Penttilä oli Suomen rakennustaiteen museon esimiehenä vuodet 1976–1980 ja kirjoitti myös ahkerasti ja poleemisesti Arkkitehti-lehteen. Hän voitti 1970-luvun lopulla useita kulttuurirakennusten suunnittelukilpailuja Lähi-idässä – Bahrainin kulttuurikeskus 1976, kilpailuehdotukset Iranin kansalliskirjastosta Teheranissa 1978 ja Yhdistyneiden Arabiemiraattien ulkoministeriöstä 1979 – mutta ne eivät toteutuneet. Hänen viimeisiksi töikseen Suomessa jäivät muutamat Espoon Tapiolan keskustaan sen täydennysrakentamisen yhteydessä 1980-luvun alussa suunnitellut toimistotalot sekä Heikki Saarelan ja Kari Lindin kanssa suunniteltu Helsingin Salmisaaren B-voimalaitos, joka valmistui 1985. Vuonna 1976 Penttilälle myönnettiin rakennustaiteen valtionpalkinto.


title: Timo Penttilä

text: Penttilä toimi Berkeleyn yliopiston vierailevana luennoitsijana 1968–69 ja siirtyi vuonna 1980 arkkitehtuurin mestarikoulun professoriksi Wienin taideakatemiaan. Hän jäi eläkkeelle 1996.


title: Long Point (Manitoba)

text: Long Point on noin 40 kilometrin pituinen ja noin kymmenen kilometrin levyinen niemi Winnipegjärven pohjoisaltaassa Manitoban provinssissa Kanadassa. Niemi työntyy järvenselälle länsirannalta Saskatchewanjoen laskukohdan ja Grand Rapidsin kylän eteläpuolelta. Sen itäisin kärki ulottuu lähes järvenselän puoliväliin saakka.


title: Long Point (Manitoba)

text: Long Point on muodostunut jäätiköiden sulamisvaiheessa paikalle kasaantuneesta maa-aineksesta, pääasiassa hiekasta, moreenista ja irtokivistä. Niemi on osa nimellä The Pas Moraine tunnettua Kanadan kilven harjanneketjua, johon kuuluvat myös niemen itäpuolella sijaitsevat Cannibal-, Big Sandy-, Little Sandy-, Little George- sekä George-saaret.


title: Long Point (Manitoba)

text: Long Pointissa sijaitseva Gull Bayn särkän luonnonsuojelualue on uhanalaisen huilutyllin ("Charadrius melodus") pesimäalue.


title: Long Point (Manitoba)

text: Seudulle on suunniteltu Long Point -niemen sisältävää "Manitoba Lowlands" -kansallispuistoa, mutta hanke kohtasi Manitoban ja Kanadan maaliskuussa 2004 solmiman aiesopimuksen (MOU) jälkeen vastustusta.


title: Raymond E. Feist

text: Raymond E. Feist (s. joulukuu 1945 Kalifornia, Yhdysvallat) on yhdysvaltalainen fantasiakirjailija.


title: Raymond E. Feist

text: Feist asuu San Diegossa. Hänen kirjailijanuransa alkoi roolipeliin liittyvistä tarinoista, joita hän kirjoitti ystävilleen. Feistin ensimmäinen fantasiakirja "Magician" ilmestyi 1982, ja se oli alusta alkaen suuri myyntimenestys. Feistin kirjat sijoittuvat pääosin Midkemian maailmaan. Feist on käsikirjoittanut myös tietokonepelejä ja kirjoittanut niiden pohjalta romaaneja. Hänen tuotannostaan on suomennettu vain "Käärmesodan taru" -sarja. Sarja sisältää viittauksia aiempiin tapahtumiin, joista kerrotaan viidessä ensimmäisessä Midkemia-kirjassa, joita ei ole suomennettu.


title: Raymond E. Feist

text: Feistin isäpuoli on elokuvaohjaaja Felix E. Feist, jonka nimen hän otti, kun hänen äitinsä avioitui Feistin kanssa.


title: Joe Primeau

text: A. Joseph Primeau (29. tammikuuta 1906 – 14. toukokuuta 1989 Lindsay, Ontario, Kanada) oli jääkiekon ammattipelaaja ja valmentaja.


title: Joe Primeau

text: Hän pelasi ammattilaisena vuodesta 1927 vuoteen 1936 Toronto Maple Leafsissa ja sen farmiseuroissa. Primeau tuli tunnetuksi Maple Leafsin "The Kid Line" -ketjun pelaajana yhdessä Charlie Conacherin ja Busher Jacksonin kanssa. Hän voitti NHL-mestaruuden eli Stanley Cupin niin pelaajana kuin valmentajana.


title: Joe Primeau

text: Primeaun uran kokonaistehopisteet olivat 310 ottelussa kerätyt 66 maalia ja 177 maaliin johtanutta syöttöä.


title: Florin Răducioiu

text: Florin Răducioiu (s. 17. maaliskuuta 1970 Bukarest) on romanialainen entinen jalkapalloilija.


title: Florin Răducioiu

text: Răducioiun huippuhetket olivat MM-kisoissa 1994, jolloin hän pääsi Romanian maajoukkueen kanssa puolivälieriin asti voitettuaan edellisten kisojen hopeamitalistin Argentiinan. Puolivälierän Ruotsia vastaan joukkue kuitenkin hävisi rangaistuspotkukilpailussa. EM-kisoissa Răducioiu on ollut vuonna 1996, mutta Romania jäi ilman saavutusta pudottuaan alkukierroksilla.


title: Florin Răducioiu

text: Seurajoukkueessa Răducioiu on voittanut Romanian mestaruuden sekä Serie A:n mestaruuden ja Mestarien liigan vuonna 1994 AC Milanin riveissä. Kaudella 1997–1998 hän pelasi Bundesliigassa VfB Stuttgartissa, mutta siellä hän ei onnistunut, joten ensimmäisen kauden jälkeen hän siirtyi jälleen Italiaan.


title: Florin Răducioiu

text: Răducioiu aloitti maajoukkueuransa vuonna 1988. Hän lopetti maajoukkueuransa juuri ennen Ranskan MM-kilpailuja vuonna 1998 johtuen vakasta polvivammasta, joka esti pelaamisen pitkäksi aikaa. Răducioiu pelasi 42 maaottelua ja teki niissä 21 maalia. Koko jalkapallouransa hän lopetti vuonna 2002.


title: Florin Răducioiu

text: Răducioiu on tanskalaisen Christian Poulsenin ohella ainoa jalkapalloilija, joka on pelannut kaikissa Euroopan viidestä suurimmasta sarjasta – Englannin Valioliigassa, Espanjan La Ligassa, Italian Serie A:ssa, Saksan Bundesliigassa ja Ranskan Ligue 1:ssä.


title: Saksan armeija

text: Saksan armeija voi viitata seuraaviin armeijoihin:


title: Saksan armeija

text: Toisen maailmansodan jälkeen:


title: Superliga Española de Hockey Hielo

text: Superliiga eli espanjalaisittain Palmarés Liga on Espanjan jääkiekon korkein sarjataso. Liigassa pelasi kaudella 2006–2007 ainoastaan kuusi joukkuetta, joista jokainen pääsi pudotuspeleihin. Neljä viimeistä aloitti puolivälierista ja kaksi runkosarjan parasta suoraan välieristä. Kaudella 2007-2008 joukkueita on seitsemän CH Villalban noustua liigaan. Liigassa ei pelata pronssiottelua. Espanjassa pelataan jääkiekossa myös Espanjan Cupia, jonka nimi on Copa del Rey.


title: Törmäystesti

text: Törmäystesti on ajoneuvoille suoritettava turvallisuuskoe. Nykyään tormäystesteissä voidaan käyttää myös mallinnusohjelmia.


title: Törmäystesti

text: Euro NCAP -testit (The European New Car Assessment Programme) ovat nykyaikaisimmat eurooppalaiset testit, joissa fyysisesti testataan uusien automallien kolariturvallisuutta. Ne koostuvat useista erilaisista, standardoiduista testeistä, joissa tarkoituksena on tuottaa tietoa, jonka perusteella eri automallien turvallisuutta ja toisaalta aggressiivisuutta voidaan vertailla keskenään.


title: Törmäystesti

text: Euro NCAP:n lisäksi on olemassa muita törmäystestejä, joissa käytettyjen nopeuksien sekä nukketyyppien lukumäärä ja tyyppi vaihtelevat, mutta perusidea on kaikissa sama. Muita törmäystestejä ovat muun muassa:


title: Bill Cook

text: William ”Bill” Cook (9. lokakuuta 1896 Brantford, Ontario, Kanada – 6. huhtikuuta 1986) oli kanadalainen jääkiekkoilija. Hyökkääjä Cook pelasi New York Rangersissa National Hockey Leaguessa ja Saskatoon Crescents -seurassa Pacific Coast Hockey Association -sarjassa.


title: Bill Cook

text: Bill Cook pelasi ”Bun Line” -ketjussa veljensä Bun Cookin ja Frank Boucherin kanssa. Ketju jäi jääkiekon historiaan tehtyään maalin kevään 1928 Stanley Cupin loppuottelun jokaisessa pelissä.


title: Bill Cook

text: Cook toimi pelaajauransa jälkeen valmentajana. Hän aloitti valmentajauransa Cleveland Baronsissa, jonka valmensi kahdesti Calder Cupin voittoon, vuosina 1939 ja 1941. Hän toimi lyhyen aikaa myös NHL-valmentajana, kausina 1951–1952 ja 1952–1953 New York Rangersissä.


title: Gregor Cankar

text: Gregor Cankar (s. 25. tammikuuta 1975 Celje) on slovenialainen yleisurheilija. Sevillan MM-kisoissa 1999 pronssia pituushypyssä saavuttaneen Cankarin ennätys on 840 vuodelta 1997.


title: Gregor Cankar

text: Hän jäi karsintaan alle 20-vuotiaiden MM-kilpailuissa Soulissa 1992, mutta voitti kaksi vuotta myöhemmin, vuonna 1994, saman ikäluokan maailmanmestaruuden Lissabonissa myötätuulituloksella 804. Vuonna 1995 hän osallistui Barcelonan sisäratojen MM-kisoihin, joissa hän jäi karsintaan. Seuraavana vuonna hän oli neljäs Tukholman sisäratojen EM-kisoissa ja kuudes Atlantan olympialaisissa tuloksella 811. Vuonna 1997 hän oli Pariisin sisäratojen MM-kisoissa seitsemäs tuloksella 802. Seuraavana vuonna hän oli kuudes Budapestin EM-kisoissa. Vuonna 1999 hän osallistui Maebashin sisäratojen MM-kisoihin sijoittuen neljänneksi tuloksella 828 ja voitti myöhemmin samana vuonna aikuisten arvokisojen ainoan mitalinsa, pronssia, Sevillan MM-kisoissa tuloksella 836. Hän osallistui vielä vuonna 2000 Sydneyn olympialaisiin, vuonna 2002 sekä Wienin sisäratojen EM-kisoihin että Münchenin EM-kisoihin ja vuonna 2004 Ateenan olympialaisiin, mutta ei selviytynyt enää kertaakaan loppukilpailuun.


title: Henning Berg

text: Henning Berg (s. 1. syyskuuta 1969 Eidsvoll) on norjalainen jalkapallovalmentaja ja entinen puolustaja. Heinäkuusta 2018 lähtien hän on toiminut norjalaisen Stabækin päävalmentajana.


title: Henning Berg

text: Berg aloitti uransa Vålerengassa 1988. Pelattuaan 66 ottelua Vålerengan paidassa Berg siirtyi 1992 Lillestrømiin. Berg jätti Norjan kentät 1993 ja siirtyi Englantiin ja Blackburn Roversiin. Blackburnissa Berg voitti Englannin Valioliigan kaudella 1994/95. Berg pelasi Blackburnissa 169 ottelua ennen siirtoaan Manchester Unitediin 1997.


title: Henning Berg

text: Manchester Unitedissa Berg pääsi juhlimaan voittoja niin Englannissa kuin Euroopan kentilläkin. Berg oli mukana juhlimassa joukkueen triplamestaruutta kaudella 1998–1999, kun United voitti Englannin Valioliigan, FA Cupin sekä Mestarien liigan. Berg palasi Blackburniin 2000 lainalle ja seuraavana vuonna siirtyi takaisin varsinaisella sopimuksella.


title: Henning Berg

text: Berg päätti uransa skottiseura Glasgow Rangersissa kaudella 2003–2004 Skotlannin Valioliigan kakkossijaan.


title: Henning Berg

text:
Norjan maajoukkueessa Berg pelasi sata A-maaottelua ja ylsi tuohon saavutukseen kaikkien aikojen toisena norjalaismiehenä. Maaottelumaaleja hän teki yhdeksän. Hän oli mukana MM-kisoissa 1994, 1998 ja EM-kisoissa 2000.Henning Berg aloitti valmennusuransa 2005 oslolaisen FC Lynin päävalmentajana.
Ensimmäisellä valmennuskaudellaan Berg johdatti FC Lynin Tippeligaenin kolmanneksi. Kaudella 2006 seura sijoittui seitsemänneksi.
Bergin valmennusaikana, kesällä 2006, FC Lyn myi John Obi Mikelin Chelseaan 16 miljoonalla punnalla, mikä on Norjan liigan suurin siirtosumma koskaan.


title: Henning Berg

text: Syyskuussa 2008 Berg allekirjoitti sopimuksen Lillestrøm SK:n kanssa. Hän siirtyy seuran peräsimeen Tippeligaen-kauden 2008 jälkeen. Tilanne kuitenkin muuttui ja Berg siirtyi uuteen seuraansa jo lokakuun lopulla. Hän luotsasi seuran voittoon kauden viimeisessä ottelussa Rosenborgia vastaan. Berg ei kuitenkaan onnistunut tulevilla kausilla nostamaan LSK:ta Tippeligaenin kärkikahinoihin, vaan joukkue sijoittui 2010 parhaimmillaan kymmenneksi. Hän sai potkut lokakuun lopulla 2011 LSK:n majaillessa sijalla 12.


title: Henning Berg

text: Marraskuun 2012 alussa Berg palasi valmennustehtäviin Englannin Mestaruussarjassa pelaavan Blackburn Roversin uutena päävalmentajana. Bergin urakka Roversissa jäi varsin lyhyeksi, sillä hän sai potkut jo joulukuun lopussa 2012. Norjalaisen johdolla Rovers voitti vain yhden 10 pelaamastaan ottelusta ja putosi Mestaruussarjassa sijalle 17.


title: Henning Berg

text: Tammikuun alussa 2014 Berg aloitti Puolan pääsarjassa pelaavan Legia Varsovan päävalmentajana 2,5-vuotisella sopimuksella. Bergin johdolla Legia voitti toisen perättäisen Puolan mestaruuden. Kaudella 2014/15 Berg johdatti Legian Puolan cupin mestariksi voittamalla finaalissa KKS Lech Poznańin 2–1. Liigassa seura hävisi mestaruuden Lech Poznańille pisteellä. Seura menestyi Bergin johdolla hyvin myös eurokentille ja eteni kaudella 2014/15 Eurooppa-liigassa lohkovaiheesta jatkoon, mutta putosi pudotuspelien avauskierroksella AFC Ajaxia vastaan. Lokakuussa 2015 Berg sai potkut seurasta. Huonon alkukauden myötä ero liigan kärkeen oli kasvanut 10 pisteeseen.


title: Henning Berg

text: Toukokuussa 2016 Berg allekirjoitti kaksivuotisen sopimuksen Unkarin liigassa pelaavan Videotonin kanssa. Bergin johdolla Videoton pelasi hyvän kauden liigassa ja hävisi mestaruuden Honvédille vain kolmen pisteen erolla. Hyvästä kaudesta huolimatta seurajohto purki Bergin sopimuksen kauden jälkeen.


title: Henning Berg

text: Heinäkuussa 2018 Bergistä tuli Norjan liigan häntäpäähän juuttuneen Stabækin päävalmentaja.


title: George Amick

text: George Amick (s. 24. lokakuuta 1924, Oregon, Yhdysvallat – 4. huhtikuuta 1959, Florida, Yhdysvallat) oli yhdysvaltalainen autourhelija, joka kilpaili Yhdysvaltain sarjoissa.


title: George Amick

text: Amick osallistui Formula 1:n MM-sarjaan kuuluneeseen vuoden 1958 Indianapolis 500 -kilpailuun, minkä vuoksi hänet lasketaan F1-kuljettajaksi. Hän sijoittui toiseksi ja saavutti kuusi MM-pistettä.


title: George Amick

text: Amick kuoli auto-onnettomuudessa kauden 1959 kilpailussa.


title: Turk Broda

text: Walter Edward "Turk" Broda (15. toukokuuta 1914 Brandon, Manitoba, Kanada – 17. lokakuuta 1972) oli kanadalainen jääkiekkoilija. Maalivahti Broda pelasi Toronto Maple Leafsissa NHL-liigassa.


title: Turk Broda

text: Broda syntyi ukrainalais-kanadalaiseen perheeseen. Maple Leafsin vahvuuteen hän liittyi 1936.


title: Turk Broda

text: Menestyksekkäiden kausien jälkeen Broda piti taukoa urheilusta 1943–1945 palvellakseen armeijassa toisessa maailmansodassa. Asepalveluksen jälkeenkin hän pelasi huipulla voittaen muun muassa Stanley Cupeja; vuonna 1952 Turk Broda lopetti pelaajauransa.


title: Turk Broda

text: Broda kuoli sydänkohtaukseen vuonna 1972.


title: Foeke Booy

text: Foeke Booy (s. 25. huhtikuuta 1962 Leeuwarden) on alankomaalainen jalkapallovalmentaja ja entinen pelaaja.


title: Foeke Booy

text: Booy pelasi urallaan Alankomaiden ja Belgian pääsarjoissa vuosina 1980–1996. Booy voitti Belgian mestaruuden kahteen otteeseen ja Belgian Cupin kerran. Vaikea polvivamma päätti Booyn uran 1996.


title: Foeke Booy

text: Meriitit valmentajanaBooy aloitti valmennusuransa FC Utrechtin nuorisovalmentajana ja ykkösjoukkueen apuvalmentajana vuonna 2000. Vuodesta 2002 lähtien Booy on toiminut Utrechtin päävalmentajana.


title: Foeke Booy

text: Booy on Utrechtin seurahistorian menestyksekkäin valmentaja, heti avauskaudellaan hän johdatti seuran Eredivisien kahdeksanneksi. 2003 ja 2004 Utrecht juhli Amstel Cupin coittoa ja Alankomaiden supercupin voittoa 2004.


title: Foeke Booy

text: Heinäkuussa 2007 Booy siirtyi Utrechtista saudiarabialaisen Al-Nassrin päävalmentajaksi. Booyn viisivuotinen päävalmentajakausi Utrechtissa oli seurahistorian menestyksekkäin ja päättyi yhdeksännelle sijalle kaudella 2006–2007.


title: Foeke Booy

text: Kesällä 2007 hän siirtyi saudiseura Al-Nassrin valmentajaksi. Pesti jäi kuitenkin lyhyeksi ja hän luotsasi joukkuetta vain kahdeksan ottelun ajana. Joulukuussa 2007 hän palasi valmennustehtäviin Alankomaihin Sparta Rotterdamin uudeksi päävalmentajaksi.


title: Foeke Booy

text: Kauden 2008/09 jälkeen Booy jätti tehtävänsä Spartan päävalmentajana ja palasi FC Utrechtiin tekniseksi johtajaksi.


title: Foeke Booy

text: Booy palasi valmennustehtäviin marraskuussa 2012 belgialaisen Cercle Bruggen uutena päävalmentajana. Booy sai potkut huhtikuussa 2013 huonojen tulosten vuoksi. Heinäkuun alussa 2013 hän palasi valmentamaan Alankomaihin Eredivisien nousijajoukkue Go Ahead Eaglesia.